
Teniu a les mans una publicació que 
s'ha editat amb motiu de la commemo- 
ració del 150 aniversari dels bombers de 
Tarragona, un dels cossos de bombers 
més antics de Catalunya. 

Hi ha molts referents històrics d'or- 
ganitzacions contra incendis, però les 
proves més antigues les trobem en 
l'època de l'Imperi romà. És per això que 
Tàrraco també va tenir un servei con- 
tra incendis, tal com ens demostra la fi- 
gura de marbre del segle rir dC trobada 
a la seu del gremi de constructors de la 
Tarragona romana. 

A banda d'aquestes arrels tan ances- 
trals, no va ser fins al segle xIX que van 
sorgir els antecedents de l'actual Cos de 
Bombers de la Generalitat. Fa precisa- 
ment uns 150 anys de les primeres refe- 
rències a Catalunya d'organitzacions de 
bombers. Es tractava de serveis d'extinció 
d'incendis que apareixien amb la indus- 
trialització i la consegúent expansió de- 
mogràfica i urbanística. A Tarragona es 
pren com a data de referència del naixe- 
ment del seu Cos de Bombers l'any 1958, 
amb l'aprovació del cReglamento para la 
Compafiía de Bomberos que trata de ins- 
talarse en la ciudad de Tarragona.. 

Al llarg d'aquestes pàgines podem 
veure com d'aquella primera companyia 
formada per cinquanta-cinc bombers vo- 
luntaris n'ha esdevingut l'actual Cos de 
Bombers de Tarragona. Podem veure el 
procés de renovació i superació constant 
d'un servei que des del seu naixement ha 
evolucionat com a reflex del desenvolu- 
pament de la societat que serveix. Uns 
bombers que s'han anat professionalit- 
zant, que de la titularitat municipal pri- 


migènia van passar a formar part del Cos 
de Bombers de la Generalitat, l'any 1997, 
que han anat millorant les condicions la- 
borals dels treballadors, que han anat di- 
versificant la tipologia d'actuacions a què 
fan front i que, alhora, s'han convertit en 
un servei imprescindible per a la segure- 
tat dels tarragonins i tarragonines. 

150 anys després, els bombers de 
Tarragona i el conjunt dels bombers de la 
Generalitat són una organització de per- 
sones ben preparades i amb els recursos 
adequats per intervenir amb professio- 
nalitat i eficàcia en situacions d'emer- 
gència. El Govern de la Generalitat està 
fent un gran esforç pressupostari en la 
renovació de material, del parc mòbil i de 
les infraestructures i instal-lacions per 
tal que els bombers puguin desenvolupar 
eficaçment l'excel-lent tasca que ja por- 
ten a terme. 

Actualment, el Cos de Bombers de la 
Generalitat és una peça molt important 
de l'engranatge que conforma el siste- 
ma de seguretat pública de Catalunya, i 
una part imprescindible del sistema de 
resposta a les emergències. I el Parc de 
Bombers de Tarragona continua amb la 
mateixa vocació de servei per al qual va 
ser creat. 

Voldria acabar amb el desig que 
aquesta publicació sigui tot un èxit per 
tal que molts tarragonins i tarragonines 
coneguin la història del seu Cos de Bom- 
bers i les tasques actuals que realitzen al 
servei de la seguretat de tots nosaltres. 


Joan Saura i Laporta 
Conseller d'Interior, 
Relacions Institucionals i Participació 


L'ésser humà és l'únic animal capaç 
de fer foc, i això ha originat que hagi 
dominat sobre la Terra. En un capítol 
de Tirant lo Blanc es fa una reflexió: 
els homes mengen i beuen calent, i en 
canvi els bous i la resta de les bèsties es 
beuen l'aigua freda. 

El domini del foc, aquest element 
màgic i potent, esdevé el símbol de 
l'evolució humana, però ens recorda la 
nostra condició de mortals: cada vega- 
da que les flames es rebel-len, produei- 
xen calamitats i es poden cremar bos- 
cos i ciutats. 

D'aquesta manera, el dominador es- 
devé dominat i, sovint, víctima del seu 
orgull. D'alguna manera, la humanitat 
pateix un càstig que ens recorda el mite 
de Prometeu, aquell personatge de la 
mitologia clàssica que, després d'haver 
robat el foc dels déus amb la tija d'un 
fonoll, fou castigat per Zeus a estar-se 
encadenat a una roca, on una àliga li 
menjava el fetge cada dia. 


Tot i que en tenim precedents his- 
tòrics a l'antiga Tàrraco, el servei d'ex- 
tinció d'incendis de Tarragona no s'ins- 
taura fins ben avançat el segle xIx, en 
què es forma una Companyia de Bom- 
bers. 

El llibre que teniu a les mans repas- 
sa 150 anys de les vicissituds del Cos de 
Bombers de Tarragona, que vetlla per 
la nostra seguretat, jugant-se sovint la 
pell en situacions de risc. Actualment 
són persones específicament entre- 
nades per apagar focs, rescatar gent i 
atendre en situacions d'emergència. 

Amb aquestes ratlles vull expres- 
sar l'agraiment en nom de la ciutat de 
Tarragona a tots els homes i dones que, 
amb la seva abnegació i esperit profes- 
sional, ens protegeixen les vint-i-qua- 
tre hores del dia, tres-cents seixanta- 
cinc dies a l'any. 


Josep Fèlix Ballesteros 
Alcalde de Tarragona 

Editada pel Servei d'Arxiu i Docu- 
mentació Municipal, la col-lecció Qua- 
derns de l'Arxiu té la funció de donar 
a conèixer el patrimoni documental de 
Tarragona. Un patrimoni imprescindi- 
ble per poder estudiar la història de la 
ciutat, base de la cohesió col-lectiva i de 
la nostra identitat local com a tarrago- 
nins. 

La Tarragona republicana (1931- 
1936), El Club Gimnàstic de Tarragona 
(1886-2000) i La Llibreria de la Rambla 
(1968-1980) són els títols dels tres pri- 
mers números de la collecció, que va 
néixer l'any 2006 i que manté una pe- 
riodicitat anual. Ara, amb el títol El Cos 
de Bombers de Tarragona (1858-2008), 
el número 4 de la col-lecció Quaderns 
de l'Arxiu s'afegeix als actes de com- 
memoració del 150è aniversari de la 
creació del cos. 

El llibre s'estructura en quatre ca- 
pítols que repassen cronològicament 
aquest segle i mig de la història dels 
bombers tarragonins: 1) Antecedents i 
primeres formacions. Els bombers del 
segle xix, 2) De la consolidació del cos 


a la Guerra Civil (1900-1939): 3) De la 
postguerra a la transició. La moder- 
nització del servei (1939-1981), i 4) El 
traspàs a la Generalitat de Catalunya i 
l'actualitat del servei (1982-2008). 
L'elaboració d'aquest llibre ha es- 
tat possible gràcies a la col-laboració 
i el treball conjunt dut a terme, d'una 
banda, per l'historiador i bomber Josep 
Farré Sanfeliu, que ha tingut cura de la 
recerca i redacció dels textos introduc- 
toris de cada capítol, així com de l'ela- 
boració de la cronologia més significati- 
va, i, de l'altra, del Servei d'Arxiu i Do- 
cumentació Municipal, que ha aportat 
l'aparell iconogràfic. La mostra selecci- 
onada consta de 155 documents de ti- 
pologies i suports diferents, des de co- 
municacions i notes pròpies del servei 
fins a reglaments i plànols, passant per 
fotografies i notícies de premsa. 
L'itinerari visual que planteja El 
Cos de Bombers de Tarragona (1858- 
2008) s'inicia l'any 1836 amb una pe- 
tició de subscripció voluntària emesa 
per l'Ajuntament de Tarragona per a 
la formació d'una Companyia de Bom- 


bers. Tot i que la creació del Cos de 
Bombers de la ciutat no serà oficial fins 
a l'aprovació del reglament el dia 21 de 
desembre de 1858. I s'acaba amb una 
fotografia de les pràctiques d'un bom- 
ber de l'any 2008. Pel mig han trans- 
corregut 150 anys, des d'una gènesi 
amb uns bombers escassament equi- 
pats i poc retribuits fins a una actua- 
litat professionalitzada i motivada. Un 
segle i mig d'extinció d'incendis, d'in- 
tervenció en riuades, de tasques de 
desenrunament, d'actuacions de salva- 
ment, d'atenció als accidentats..., sem- 
pre vetllant per la seguretat dels seus 
conciutadans i, sovint, en situacions de 
perill. 

Cal agrair la col-laboració de la Bi- 
blioteca Hemeroteca Municipal, de 
l'Arxiu Històric de Tarragona, dels 
bombers Olivé, Cuella, Núfiez, Feijóo i 
Barceló, la cessió de les imatges de fo- 
tògrafs professionals com Canadell, 
Chinchilla, Olivé-Abelló i Vallvé, així 
com els documents facilitats per Tor- 
res, Millon, Calaf i el Parc de Bombers 
de Tarragona. 

Els orígens de la lluita contra els in- 
cendis els trobaríem en les més anti- 
gues civilitzacions, però és amb el gran 
desenvolupament urbà de la Roma an- 
tiga quan aquesta necessitat es mate- 
rialitza en una organització específica- 
ment dotada per a l'extinció del foc: el 
cos de vigiles. La Tarragona romana, 
amb una organització municipal força 
desenvolupada, també gaudí d'un ser- 
vei similar. En aquest sentit, destaca 
una figureta de marbre de 30 cm del s. 
n dC, procedent de la decoració escul- 
tòrica de l'antiga schola del collegium 
fabrum de Tàrraco, és a dir, de la seu 
del gremi dels constructors, localitzada 
el 1929 en el jaciment del Forn del Cis- 
ne. Es tracta de la divinitat protectora 
del gremi, un genius amb vestimenta de 
soldat en temps de pau. Aquesta indu- 
mentària, lligada a una organització je- 
rarquitzada i paramilitar d'aquest gre- 
mi, era conseqguència, sembla, del fet 
de ser els encarregats de dur a terme 
l'extinció dels incendis. 

Malgrat aquest llunyà precedent, les 
segúents referències a sistemes d'or- 
ganització contra el foc a Catalunya les 
trobem en època moderna a Barcelona, 
ciutat que, a partir de 1826, esdevindrà 
pionera en disposar ja d'un servei d'ex- 
tinció d'incendis estructurat. Pel que 
fa a Tarragona, caldrà avançar en el 
S. XIX per retrobar indicis de l'existèn- 
cia d'una organització contra incendis, 
i serà en un context en què l'expansió 
demogràfica i urbanística i una incipi- 
ent industrialització de les mitjanes po- 
blacions catalanes faran indispensables 
uns serveis municipals moderns i, per 


Da Vi 


tant, la generalització a Catalunya dels 
cossos de bombers pròpiament dits. 

Tarragona, a mitjans del s. XIX, viu 
una època de transformacions en què 
la modernització del port, l'expansió 
comercial i l'eixamplament urbà mar- 
caran les pautes del creixement econò- 
mic, demogràfic i cultural de la ciutat. 
Els serveis municipals i, en el marc de 
la seguretat ciutadana, el servei d'ex- 
tinció d'incendis són una consequència 
i alhora un indicatiu de la mateixa evo- 
lució de la ciutat. 

Precisament, els primers movi- 
ments cap a la prevenció contra els in- 
cendis i l'organització d'una Compa- 
nyia de Bombers sorgeixen a mitjans 
dels anys trenta del s. xix, coincidint en 
el temps amb l'aparició d'un nou marc 
legislatiu que modernitzava les com- 
petències dels ajuntaments, allunyant- 
los de les encarcarades estructures de 
l'Antic Règim. Així doncs, el 1835 ja hi 
ha notícia d'una primera comissió cre- 
ada per estudiar la possibilitat d'encar- 
regar la construcció de bombes contra 
incendis, i l'any seguent, a instància del 
governador civil, l'Ajuntament impul- 
sarà una subscripció voluntària per a la 
construcció de dues bombes i la forma- 
ció d'una Companyia de Bombers. Toti 
la importància dels fons recollits amb la 
subscripció, uns 8.503 rals, sembla que 
no se'n disposà immediatament i fo- 
ren finalment dipositats a la caixa del 
servei d'aprovisionament de carns, on 
van restar fins l'any 1850. Aquell any, 
el consistori de Fermí Falces, conscient 
de la insuficiència de les ordenances 
municipals de caire preventiu, féu un 


nou pas cap a la formació d'un servei 
contra incendis, recuperant els antics 
fons de la subscripció i adquirint, final- 
ment, dues bombes manuals de fabri- 
cació local. 

Amb l'adquisició de les bombes, el 
seguent repte era l'organització del ser- 
vei especialitzat destinat a maniobrar- 
les. Amb aquest objectiu i prenent com 
a base el reglament dels bombers de 
Barcelona, s'estudiaren els tres models 
possibles de gestió d'una companyia de 
bombers: el militar, amb la possibilitat 
d'adoptar unes Bases para la organi- 
zación de una compafiíía de zapadores- 
bomberos de Milicia Nacional, el model 
privat, representat per la participació 
de companyies asseguradores, i el mo- 
del de gestió municipal, que fou el que 
finalment prosperaria a Tarragona. Així 
doncs, el 1854 l'Ajuntament designà un 
primer cap, l'arquitecte Francisco Bar- 
ba, i aprovà unes bases d'organització 
que, a finals de 1858, prendrien cos en 
el que seria el primer reglament oficial 
per al servei de bombers de la ciutat. 

L'aprovació en el Ple de l'Ajunta- 
ment de 21 de desembre de 1858 del 
"Proyecto de reglamento para la Com- 
pafiía de Bomberos que trata de insta- 
larse en la Ciudad de Tarragona", i la 
superior ratificació per part del gover- 
nador civil, representen el naixement 
oficial del servei d'extinció d'incendis 
dela Tarragona contemporània. Aquest 
document és la base a partir de la qual, 
en els anys seguents, s'articularà una 
primigènia Companyia de Bombers en- 
cara amb nombroses deficiències i re- 
alment extingida, a mitjans dels setan- 


ta, per causa de la desatenció i de la 
manca d'una base de finançament re- 
alment sòlida. No obstant, considerem 
que aquesta companyia fou l'origen, di- 
fícil d'obviar, d'un Cos de Bombers que 
l'any 1887 es refundarà i iniciarà una 
nova etapa cap a la plena consolidació. 

El reglament de 1858 preveia una 
Companyia de Bombers municipal i de 
caràcter voluntari, és a dir, que cadas- 
cun dels individus tenia el seu propi 
ofici, exercint únicament de bombers 
quan se'ls requeria, en cas de Sinis- 
tre, reforç preventiu o pràctiques. En 
aquestes situacions, tindrien dret a per- 
cebre un jornal, variable segons gra- 
duació i temps d'actuació, i gratificaci- 
ons en funció de l'ordre d'arribada. Per 
garantir la rapidesa en l'actuació, clau 
de l'eficàcia en el servei, s'establia un 
sistema d'alarmes a través de codis de 
xiulet, en coordinació amb la guàrdia 
municipal, la qual també s'encarregaria 
d'alertar els bombers en els seus domi- 
cilis. Aquests haurien d'estar deguda- 
ment localitzables i, també, identifica- 
bles en els sinistres amb els distintius 
corresponents. El control d'assistència 
es feia en finalitzar l'actuació, i tres ab- 
sències injustificades podien significar 
l'expulsió del cos. 

Aquesta companyia l'havien de 
constituir uns cinquanta-cinc individus 
amb organització jeràrquica i encap- 
çalats per un director facultatiu, càr- 
rec que, des del principi, recaigué en 
l'arquitecte municipal. Les seves fun- 
cions eren gestionar el cos i dirigir les 
operacions d'extinció més importants. 
D'aquest en depenien dues brigades o 


auaaeeeeeeeee Antecedents i primeres formacions. Els bombers del segle xix 


seccions amb dos caps i, per sota, vint- 
i-cinc bombers cadascuna. Als caps de 
secció se'ls exigia saber llegir i escriu- 
re, i als bombers, a part d'una bona for- 
ma física, honradesa i bona conducta. 
Tots ells havien de ser d'ofici paleta, 
peó, fuster, serraller, calderer o mem- 
bre de la guarnició, o sigui, els profes- 
sionals considerats des d'antic com els 
més ben preparats per encarregar-se 
de l'extinció del foc. Parallelament, la 
companyia comptaria també amb un 
metge responsable de la farmaciola, 
de l'assistència sanitària als bombers 
i del seguiment de baixes en cas d'ac- 
cident, i, finalment, amb un caixer, el 
qual s'encarregava, de franc, de custo- 
diar els fons de la companyia. Aquests 
fons provindrien principalment de les 
dotacions pressupostàries de l'Ajunta- 
ment, però també de donacions i dels 
mateixos particulars, que s'havien de 
repartir amb l'Ajuntament les despeses 
que generaven els treballs d'extinció en 
llurs propietats. 

Les primeres actuacions per tal 
de materialitzar el que aquest regla- 
ment disposava es dirigiren a la recer- 
ca del personal per establir una de les 
dues seccions que havien de compon- 
dre la companyia. Així doncs, es nome- 
nà una primera formació dirigida per 
l'arquitecte municipal Francisco Rosell 
i integrada pels caps de secció i dinou 
bombers, a més d'un caixer i un met- 
ge. L'empenta inicial, però, toparà aviat 
amb les dificultats de finançament que 
durant tot el seu recorregut arrossegarà 
la primera companyia, de manera que 
les poques garanties que es podien ofe- 


rir als individus que n'havien de formar 
part suposaren la seva paralització. 

Caldria, doncs, la insistència del go- 
vernador provincial sobre el consis- 
tori de Josep M. Albanès perquè s'ul- 
timés l'organització d'una companyia 
que ja comptava amb bombes i regla- 
ment. Així, durant el bienni 1862-1863, 
una comissió presidida pel mateix Al- 
banès s'ocuparà decididament de dotar 
la companyia d'allò que és més impres- 
cindible per posar-la en funcionament, 
o sigui, una plantilla compromesa, ma- 
terial suficient i un espai per ubicar-lo. 

El reglament establia que les bom- 
bes i el material contra incendis havien 
d'estar dipositats en un magatzem de 
les Cases Consistorials, però a finals de 
1861, a causa de les obres de construc- 
ció de la nova façana de l'Ajuntament, 
no hi ha un lloc concret on ubicar-les, i 
per això es farà palesa la necessitat de 
tenir un local expressament destinat a 
aquestes eines. Per aquest motiu, l'al- 
calde disposa que un dels agutzils, tri- 
at per sorteig, desallotgi temporalment 
les dependències que se li proporcio- 
nen. La "mala sort" recau sobre Fran- 
cisco Mestres, que haurà d'entregar les 
claus de la casa situada a la cantona- 
da del carrer de les Salines amb el dels 
Ferrers. Aquest fou el primer Parc de 
Bombers de la ciutat. 

Pel que fa al material, en aquells 
moments es comptava amb les dues 
bombes artesanes de 1851, una d'elles 
espatllada, cubells d'aigua i diverses ei- 
nes manuals complementàries. La ven- 
da d'uns quants fanals d'oli de l'antic 
enllumenat públic, que s'anaven substi- 


tuint pels de gas, junt amb el romanent 
de la caixa de la companyia, serviren 
per recompondre la bomba deteriora- 
da. Però fou mitjançant el capítol d'im- 
previstos del pressupost que l'Ajunta- 
ment adquirí a Barcelona una impor- 
tant partida de material en la qual figu- 
raven dues bombes "sistema Delpech", 
uniformes i equipament força complet 
per a una companyia de quaranta ho- 
mes. Tot plegat per un valor que supe- 
rava els 30.000 rals. 

Amb aquestes millores i l'exempció 
d'alguns arbitris, s'afavorí la implicació 
en la companyia del personal necessari, 
de forma que se'n reconstituí la plana 
major amb Antonio Gras al capdavant i 
una primera secció dotada de vint-i-dos 
bombers. A més, fruit d'una revisió no 
oficialitzada del reglament, s'incorpo- 
raren nous càrrecs com l'encarregat de 
farmaciola, el maquinista, un lampista, 
un furrier i un professor de gimnàsti- 
ca. Amb això, el 1863 la premsa es faria 
ressò d'una companyia completament 
organitzada, equipada i uniformada, de 
forma que, sense estar exempta d'ines- 
tabilitats, pogué desenvolupar les seves 
funcions fins que, pels volts de 1874, la 
desatenció i els desacords institucionals 
l'abocaren a una dissolució temporal. 

L'enderrocament, el 1854, de la mu- 
ralla de Sant Joan (que ocupava l'espai 
de l'actual Rambla Nova) havia suposat 
la interconnexió de la Part Alta amb el 
barri marítim de la ciutat. Això afavorí 
el desenvolupament urbanístic, comer- 
cial i industrial de la part baixa, alhora 
que implicava un increment dels riscos 
i emergències en aquella zona de la ciu- 


tat. No és gens estrany, doncs, que ben 
aviat es reclamin mesures de prevenció 
i l'establiment d'un Parc de Bombers 
a la part baixa. En aquest sentit, l'any 
1865 ja s'havia completat la compa- 
nyia amb la segona secció i s'havia dut 
a terme una nova revisió del material, 
retirant les antigues bombes de 1851 
i adquirint-ne una tercera del "siste- 
ma Delpech". Això va fer possible que 
el 1867 es traslladés la nova bomba i el 
material que correspondria a una de les 
seccions cap a un local de l'actual pla- 
ça de Prim (llavors Isabel II), millorant 
així la rapidesa de les intervencions al 
tercer districte. 

Durant aquests anys la Companyia 
de Bombers dugué a terme frequents 
serveis per incendis o conats d'incendi 
en botigues, magatzems, tallers, forns, 
xemeneies, pallers, indústries..., així 
com els primers reforços preventius en 
les representacions teatrals, els quals 
esdevindrien prescriptius en etapes 
posteriors. La premsa de l'època de- 
nuncià constantment les mancances de 
material i la pràctica inexistència d'as- 
sajos i exercicis doctrinals, tanmateix, 
els bombers foren sovint elogiats per 
les seves actuacions, tenacitat i entre- 
ga, que més d'una vegada els suposà 
acabar exhaustos i, fins i tot, patir algun 
accident. Precisament per rebre auxi- 
li recíproc, Antonio Gras (poc abans de 
morir i ser rellevat per Francisco Bar- 
ba) impulsà la creació d'una societat 
de protecció mútua de bombers. Val a 
dir que era una iniciativa força insòlita, 
ja que el dret d'associació no fou reco- 
negut fins al 1869 i les poques organit- 


zacions d'aquest tipus a Tarragona ro- 
manien encara en la clandestinitat. Fos 
per això o pel mateix declivi d'aques- 
ta primera companyia, el Montepío de 
bombers no rebé les subvencions de 
l'Ajuntament i, per a disgust dels inte- 
ressats, no esdevindria una realitat fins 
molt més endavant. 

El principal factor de desestabilit- 
zació i desgast de la companyia estava 
estretament vinculat al seu deficient fi- 
nançamenti a la consegúuent precarietat 
salarial dels individus que en formaven 
part. A aquests sovint no els compensa- 
va deixar l'ofici propi per acudir a ser- 
veis en què el jornal seria inferior, com 
en els casos de falsa alarma o en exer- 
cicis doctrinals, aquests darrers ni tan 
sols remunerats. Però més enllà de les 
queixes que això generava, l'absentis- 
me en els serveis i la posterior dissolu- 
ció de la companyia durant el Sexenni 
Democràtic foren provocats per la in- 
seguretat del cobrament dels jornals, 
suficient per desestabilitzar greument 
l'economia familiar dels bombers. 

Si bé s'havia plantejat en diverses 
ocasions la revisió parcial del regla- 
ment del 58, la clàusula que disposava 
el repartiment dels jornals dels bom- 
bers entre Ajuntament i propietaris 
continuava vigent. Aquest punt havia 
estat font de conflicte des del principi, 
ja que com que molts dels propietaris 
no tenien contractada una asseguran- 
ça contra incendis, sovintejaven els im- 
pagaments, cosa que suposava, senzi- 
llament, que els bombers no cobraven. 
Davant la insostenibilitat d'una situació 
que conduia irremissiblement al col- 


lapse de la companyia, l'Ajuntament 
mirà de posar-hi fre interpellant el 
governador sobre la possibilitat de re- 
córrer a mesures coercitives contra els 
morosos. La indignació del consisto- 
ri fou majúscula quan l'autoritat supe- 
rior els negà aquesta possibilitat, atès 
que considerava el que es reclamava 
als propietaris un arbitri no autoritzat, 
malgrat haver-se aprovat per l'autoritat 
que ell mateix representava. La desle- 
gitimació que això significava derivà en 
una espiral de recursos i reclamacions 
que, lluny de solucionar el conflicte, 
suposà que la meitat dels salaris gene- 
rats pels bombers depenguessin, a par- 
tir de 1870, de la voluntat altruista dels 
propietaris. 

En aquest context de crisi i amb la 
incapacitat de l'Ajuntament de mate- 
rialitzar una necessària reorganització 
del servei, Francisco Barba presentava 
la dimissió després de més de set anys 
exercint de director. El seu successor, 
el fins aleshores sotsdirector Magín 
Tomàs, encetava una etapa en què no 
fou possible remuntar una companyia 
que, desatesa, absentista i afectada per 
les ingerències de persones alienes al 
servei, es consideraria pràcticament 
extingida a partir de 1874, i restaria 
pendent de reorganització durant més 
de dotze anys. 

En aquest període tornen a ser ve- 
ins i membres de la Brigada Municipal 
d'Obres els qui, voluntàriament i amb 
el material municipal, duran a terme 
les tasques d'extinció, que acostumaran 
a ser gratificats pels mateixos propie- 
taris o, subsidiàriament, per l'Ajunta- 

ment. Bombes i eines, però, seran so- 
vint utilitzades amb finalitats impròpi- 
es del material contra incendis, i, sense 
les oportunes tasques de manteniment, 
aquest es veurà progressivament de- 
teriorat. A més, les minses inversions 
i esforços que l'Ajuntament destinà 
durant aquests anys al servei d'extin- 
ció d'incendis, les quals no aniran més 
enllà de l'assaig poc satisfactori d'un 
"mata-fuegos sistema Bafiolas" (antic 
extintor), impossibilitaran una reorga- 
nització freguentment reivindicada. 

Aquesta vindrà de la mà de l'interès 
i iniciativa de l'alcalde Miquel Coma, 
qui l'11 de maig de 1887 sotmetia a 
l'aprovació del Ple de l'Ajuntament un 
nou reglament que hauria de regir el 
tan anhelat servei. 

ja l'any abans, la comissió prime- 
ra permanent comunicava al consisto- 
ri la necessitat de reparar dues de les 
tres bombes del servei d'extinció, desa- 
consellant, a més, continuar deixant-lo 
desatès. Afegia també la recomanació 
que es consignessin 2.000 pessetes del 
pressupost amb destinació a la seva re- 
organització i a la millora del material 
en el que fos necessari. Fruit d'aquestes 
recomanacions i de la decidida voluntat 
del consistori de recuperar aquest ser- 
vei municipal, s'arreglaren les bombes 
i s'adquiriren noves mànegues i mane- 
gots, fins a rehabilitar un mínim de ma- 
terial per poder treballar. 

Del reglament de 1887, redactat per 
Joaquim Bordons, en sabem ben poca 
cosa per via directa, ja que no en tenim 
cap exemplar localitzat. L'única infor- 
mació que ens n'ha arribat és la reduc- 


ció a quaranta del nombre d'individus 
de la companyia. Tot i així, podem afir- 
mar que aquest reglament enceta una 
nova etapa caracteritzada per un zel i 
una atenció més importants a un servei 
que, cada vegada més, esdevé essenci- 
al per a la seguretat de la ciutadania. 
Tant la premsa com les mateixes actes 
de plens reflecteixen que, en aquest as- 
pecte, hi tingué molt a veure qui des de 
1880 era l'arquitecte titular de la ciutat, 
Ramon Salas. 

Ramon Salas i Ricomà (1848-1926) 
fou arquitecte municipal de Tarragona 
de 1883 a 1890, tot i que després exer- 
CÍí provisionalment aquest paper en dos 
curts períodes més. També ocupà els 
càrrecs d'arquitecte provincial i arqui- 
tecte diocesà. Arquitectònicament, la 
seva obra està estretament vinculada al 
moviment modernista, i en el moment 
en què va emprendre la reimpulsió de 
la Companyia de Bombers ja havia dut 
a terme reconegudes obres a la ciutat, 
com la plaça de braus. També és obra 
seva el pedestal de l'estàtua de Ro- 
ger de Llúria, i, a més, fou un dels pa- 
res del traçat urbanístic que configurà 
la ciutat actual, amb la participació en 
el Pla d'Eixamplament de Tarragona. 
Potser la seva tasca menys reconeguda 
en l'actualitat ha estat la reorganització 
del Cos de Bombers, tot i que en el seu 
moment li va suposar el nomenament 
de cap honorífic, a més d'haver-se-li 
atribuit la seva fundació, obviant, això 
Sí, la trajectòria de la primera compa- 
nyia. 

El nou caràcter que Ramon Sa- 
las imprimeix a la direcció del Cos de 


Bombers es veié reforçat pel nou marc 
organitzatiu que establia el reglament 
recentment aprovat. Efectivament, l'as- 
pecte financer, principal causa deses- 
tabilitzadora en l'etapa anterior, sem- 
blà haver rebut la deguda atenció, al- 
menys en dos aspectes. D'una banda, 
seria l'Ajuntament qui, mitjançant l'es- 
tabliment de cànons i convenis amb les 
companyies asseguradores, molt més 
esteses en aquell moment, assumiria 
la completa gestió de les despeses de 
la companyia, tant pel que fa a mate- 
rial com les ocasionades per sinistres, 
i de l'altra, s'adjudicà una gratificació 
fixa d'1 ral diari, és a dir, 25 cèntims 
de pesseta, per a cada membre del ser- 
vei, tendint així cap a una "semiprofes- 
sionalització" del cos. Tot plegat aniria 
amb càrrec a la dotació pressupostària 
que, anualment, hauria de tenir previs- 
ta la corporació municipal. 

Amb aquestes condicions, doncs, 
va ser possible la formació d'una nova 
dotació de la qual, mitjançant les rela- 
cions de gratificacions abans esmen- 
tades, podem conèixer la composició. 
Així, a finals del s. xix el Cos de Bom- 
bers comptava amb el director Salas, el 
sotsdirector Francisco Vallès, el briga- 
da Antonio Rosell, un caporal de pri- 
mera, quatre caporals de segona i tren- 
ta-nou bombers, tots plegats distribu- 
its en dues seccions. A part, i mirant de 
consolidar la seva posició en la plantilla 
del cos, trobem el professor de gimnàs- 
tica Tomàs Martí. 

Immediatament després de l'apro- 
vació del reglament es confecciona- 


ren uniformes, cascos, cinturons i al- 
tres estris que dotaren els quaranta- 
cinc membres de la nova plantilla de 
bombers de l'equipament necessari 
per iniciar les seves activitats. Entre 
aquestes hi figuraven els simulacres, 
com el de foc d'habitatge dut a ter- 
me el dia 2 d'octubre de 1887 a la pla- 
ça Prim, el qual serví per presentar la 
Brigada a ciutadans i autoritats. Tant 
els simulacres com els exercicis doctri- 
nals, ben inusuals en l'etapa anterior, 
esdevindrien ara pràctiques frequents, 
tal com reflectia el Diario de Tarragona 
del 13 d'agost de 1887: "Todos los dias 
de siete à nueve verifica ejercicios en 
el patio de las Casas consistoriales la 
nueva brigada de bomberos, podien- 
do ya apreciarse los adelantos que en 
poco tiempo ha hecho, lo que prueba 
la buena dirección de los Sres. Salas y 
Valles (.../". 

Una mostra de la bona disposi- 
ció dels integrants de la companyia en 
aquesta etapa és la creació d'un grup de 
quatre cornetes, instruits per un d'ells, 
que ho havia estat en l'Exèrcit. Fou una 
iniciativa aplaudida, però que també 
generà les queixes del veinat de la plaça 
de la Font, que n'havien de "suportar" 
els assajos. També es designaren els 
bombers que, voluntàriament, s'encar- 
regarien de la reparació i manteniment 
del material que es recuperà i que pro- 
gressivament s'aniria ampliant. Aquest 
es guardava en el parc que, d'ençà de 
la reorganització del cos, s'ubicava al 
costat de les Cases Consistorials, en un 
dels espais antigament ocupats pel con- 


vent de Sant Domènec, amb sortida a la 
plaça de la Font. Aquesta seria la base 
de la companyia fins al 1922, ja que la 
també projectada reubicació de 1899 
cap a les antigues cotxeres del malaurat 
tramvia de la ciutat, al carrer Jaume L, 
finalment mai es va fer efectiva. 

L'estiu de 1890, havent estat escollit 
arquitecte de la Diputació Provincial, 
Ramon Salas deixa el càrrec d'arquitec- 
te municipal, amb un Cos de Bombers 
reorganitzat i en procés de consolida- 
ció. El relleu el prendrien Pablo Mon- 
guió fins al 1897 i, posteriorment, Josep 
Maria Pujol de Barberà. Nogensmenys, 
es pot percebre la influència que Salas 
continuaria tenint sobre els afers del 
cos i, fins i tot, l'any 1900 fou designat, 
com a cap de bombers, membre del ju- 
rat internacional d'uns cursos organit- 
zats a París per la federació de cossos 
de bombers francesos. 

Aquell mateix any arribava la fil- 
loxera a les vinyes catalanes i s'inver- 
tia la tendència econòmica que des de 
1875 havia permès uns anys de gran 
dinamisme a cavall del comerç del vi, 
amb iniciatives com el tramvia o la ma- 
teixa reactivació del servei contra in- 
cendis. La crisi econòmica instaurada 
en la darrera dècada del segle XIX i pri- 
mers anys del xx collapsarà la ciutat i 
posarà al descobert la pobresa de les 
capes més febles de la població. Mal- 
grat tot, en un primer moment el Cos 
de Bombers no experimentà els efectes 
de la crisi. 

El setembre de 1894 el consistori 
aprovava un nou reglament de servei 


del cos, el qual dóna força informació 
del funcionament i règim de la compa- 
nyia en aquells anys. Aquest reglament 
estipula l'existència de revistes periò- 
diques, les quals serviran per dur a ter- 
me maniobres i per percebre mensual- 
ment les gratificacions corresponents. 
També estableix els reforços nocturns 
al parc, formats cada nit per dos bom- 
bers. Uns altres reforços s'efectuaven, 
amb cinc bombers, durant les funcions 
teatrals. Aquesta mesura, aplicada ja 
per la primera companyia i recupera- 
da per Ramon Salas, malgrat suposar 
una despesa de 5 pessetes al teatre, fou 
una iniciativa aplaudida i cada vega- 
da més assentada. Finalment, el regla- 
ment adopta una altra disposició pre- 
ventiva d'època de l'arquitecte Salas, 
com era la divisió de la ciutat en tres 
zones, amb un punt d'abastament d'ai- 
gua estratègicament ubicat en cadas- 
cuna d'elles. 

A banda dels nombrosos serveis re- 
flectits en la premsa local, cal destacar 
també l'increment dels actes de parti- 
cipació cívica del Cos de Bombers, una 
organització cada vegada més consoli- 
dada i arrelada en la quotidianitat ur- 
bana. En aquest sentit, el Cos de Bom- 
bers serà un habitual dels programes 
de festes de Sant Magí, Santa Tecla i 
Corpus, realitzant simulacres de nota- 
ble repercussió i participant activament 
en desfilades i actes religiosos, com les 
tradicionals misses de campanya i so- 
lemnes processons, en què acostuma- 
ven a ser els portadors de la bandera 
municipal. A més, se'ls requeria en ac- 

tes institucionals com ara commemo- 
racions, recepcions o seguicis fúnebres 
de diverses personalitats, i a partir de 
1910 també se'ls podrà veure en la ca- 
valcada de Reis. 

L'activitat recreativa del cos sovint 
girava entorn de rifes i sortejos, com 
mostren les llistes de participació i, fins 
i tot, els repartiments o donacions d'al- 
gun petit premi del sorteig de Nadal, al 
qual jugaven conjuntament cada any. 
És més destacable l'organització i par- 
ticipació en diversos actes de benefi- 
cència i solidaritat, per exemple visites 
a l'hospital o diverses col-lectes, com 
ara pels afectats en les inundacions de 
1891 a Andalusia o per a la subscripció 
patriòtica nacional, que fomentava la 
Marina en els darrers anys de la guerra 
per les colònies. 

Aquest conflicte bèllic, curiosa- 
ment, va suposar una de les principals 
injeccions de material per als bombers. 
Amb l'arribada a aigues espanyoles de 
tropes nord-americanes, les autori- 
tats provincials i l'alcalde Miquel Malé 
acordaren prendre mesures per poder 
prestar auxili en cas de bombardejos 
o desembarcaments enemics. D'acord 
amb això, es van adquirir estris com les 
"bombonetas corta-fuegos Martí" (un 
tipus d'extintors) i altres efectes que 
semblaven indispensables per donar 
un adequat servei segons aquestes Cir- 
cumstàncies. 

Així i tot, és en aquells anys, en ple- 
na època del director Josep M. Pujol de 
Barberà, que els efectes de la crisi de 
tombant de segle començaren a reper- 


cutir en els bombers. En aquells mo- 
ments de gran desocupació, aquests 
aconseguiren tenir preferència quan el 
consistori volgué ocupar gent a través 
de la Brigada Municipal. Però a la ve- 
gada la Comissió d'Hisenda, en el seu 
afany d'economitzar recursos, havia 
disposat un paquet de mesures que in- 
cloia, per exemple, retalls en les pensi- 
ons de viduitat i d'altres que afectaven 
directament els bombers. Així, es pro- 
posà suprimir l'assegurança contrac- 
tada primer amb la Caja de Previsión 
y Socorro de Barcelona i després amb 
la companyia Zurich, de la qual es be- 
neficiaven els individus del cos des de 
1899. I també es preveia una important 
retallada de personal, amortitzant fins 
a un nombre de vint bombers les va- 
cants que s'anessin produint. Mostra de 
la impopularitat d'aquestes mesures, 
és destacable la polèmica generada des 
de 1895 per la possible supressió del 
ral diari que percebien els bombers en 
concepte de gratificació fixa, proposta 
àmpliament contestada i que fou apro- 
fitada a la premsa per criticar durament 
la gestió municipal. 

Així doncs, la reticència a aquestes 
mesures per part dels integrants del 
cos així com de bona part del consisto- 
ri va impedir-ne una implantació efec- 
tiva, de forma que aquesta segona for- 
mació de bombers, que havia iniciat el 
seu recorregut de la mà de l'arquitec- 
te Ramon Salas, entrava al s. XX enca- 
minada cap a la seva completa organit- 
zació i plena consolidació com a servei 
municipal. 

Petició de subscripció voluntària eme- 


sa per l'Ajuntament de Tarragona per a 


la formació d'una Companyia de Bom- 
bers, 28 de juny de 1836. 


Sig. P-4109. 

Reglament de Bombers de la ciutat de Relació de soldats que van contribuir 
Barcelona, 29 de novembre de 1851. a sufocar l'incendi del 24 de febrer de 
Sig. N-739. 1852, 28 de febrer de 1852. 

Sig. P-4707. 

Bases per a l'organització d'una Com- 
panyia de Bombers a la ciutat, 1854. 
Sig. P-4707. 

Projecte de reglament de la Companyia 
de Bombers de la ciutat de Tarragona, 
21 de desembre de 1858. 

Sig. P-4707. 


Less AD. des eur ral senta ad ats al A Qeeertea , 
. Lot le a 
hndra p pell aquemad dE es da def tras et darreres 8, s És A 
elguecete gris JJ Ed reg ders ada fera ee P4 rrecda dre em £ 


f 


Me i dus, mé cc Gegant 4 na Abertis, Ja b- EP dicte 
vo Pede fe EL Guies Y capen J 4 Cia apres Das la d 
9 es En DE" Fca De dte d Pa duri res da Lee fa $ e de Ll 


- 


ee — Psmagomn Cegiitbe Ar Ogada dé dal. 


db dria deri he" deil es fe Porileraa Que. ad ener 


id De DEP PE A de Dra a rue ea dar Le f- PE ents pesa d Bit: a 


Li ed sl ea, de Si Orpamea emeses à. Raó damresg aa er ea las, 


d 


i ea LL , Medea des aleE a Pr a 


A 
arre ra erra EP L mo A Ortega 


Acord del Ple de l'Ajuntament de 
Tarragona pel qual s'aprova el regla- 
ment, 21 de desembre de 1858. 

Sig. P-2076. 

Bepresentants an Tarragona, D. Mariaus Fer- 
rit, calle de la Union, uúm, 38, piso EL. 


Anunci de l'empresa E. Constans, de- 
dicada a la fabricació de bombes contra 
incendis, publicat a Diario de Tarragona 
el 10 de gener de 1863 (BHMT). 


Notes de preus d'utensilis i accessoris 
contra incendis, 1862. 
Sig. P-4707. 

Articles necessaris a la farmaciola de 
la Companyia de Bombers, 20 de ge- 
ner de 1863. 
Sig. P-4707. 

vall q Soler, Marea Segura, Nosé Saber, Aguetia Bumadir. 


es, Bcitl el que ve remciesó peòotyoets dl leège, y qu 
aq st ps AE ag dt 
has lambaa q el. 


de Homs. 
A dP pamàr dl a prima de 
de hot mia mmdiatzmye Erureciles, maia tr ai 
dialeay dereieatrs precina 
Ca esta temo harmes pulido siuerar, que à ha am 
patia de lesmlxerga ba taliam mmarher da he mparmios imbr— 
pemmàblea que es predi ie procats sin perdida de ticmy.- 


— Bomberos,--Segun tevemas astrodida mo 3€ alien- 
Alins de BaBils d'A osmpella de hombetos, la em) ca- 


mece als muundiga unes iecmaria, ni ve la han entregada 


por los particulares jas gratifiraciones à que tiene derecho. 
Bages $ oli admgums pas semen en tam 


Notícia sobre la desatenció del Cos 
de Bombers publicada a Diario de 
Tarragona el 9 de febrer de 1865 
(BHMT). 


Notícia d'un incendi succeit al carrer 
Unió publicada a Diario de Tarragona 
el 4 de setembre de 1864 (BHMT). 


REGLAMENTO 


rima ii compahió 


BOMBEROS 


MATA-FUEGOS, SISTEMA BANOLAS. 


Aparatos para la extincion instantànea de meendios 


ET mt arragesaia tida u ES pracipal di 
a De lo rata Y Prats de d'e past: da data Enamias 


Reglament de Bombers de la ciutat de Anunci d'aparells per a l'extinció d'in- 
Barcelona, 16 de març de 1868. Sig. N- cendis publicat a Diario de Tarragona 
739. el 14 d'octubre de 1877 (BHMT). 


anamamameenes Antecedents i primeres formacions. Els bombers del segle xix 


d'on — tamon "ales : com Fotografia de Ramon Salas i Ricomà, 
El sl Di ea deci En arquitecte i director del Cos de Bom- 
ds : 2 EE bers de Tarragona entre els anys 1886 


i 1890. Any 1886. Foto: autor descone- 
gut. Cedida pel Parc de Bombers de 
Tarragona. 


Pressupost per a la collocació de tres Liquidació de les obres de col.locació 


boques d'aigua contra incendis a les zo- de les tres boques d'aigua, 6 de gener 
nes alta, mitjana i baixa de Tarragona, de 1888. 

1 d'octubre de 1887. Sig. P-4097. 

Sig. P-4097. 


aeeeeeeeeeaee Antecedents i primeres formacions. Els bombers del segle xix 


Relació de les quantitats que per gra- 
tificació van correspondre als bombers 
del cos durant el mes de novembre de 
1888. 

Sig. P-6103. 


2Q qu ccccccemmnenea 


ms EN TARRAGONA 


EN HOXOR DE sAXTA TECLA 
que se cebebrarin ho dias 20, 14, 22, 15 y 1 de Setembre, 
ba 30. 
A Una dota de Us madada las claripes del Etce- 


À las enatra y media de la tarde harió sa see 
lida de la Cisa À qualamients y recorrerda las 
cales de ta ciadad, lot lu emanòrados 


megriles, cabeagdes, 
ieaab des de varia damtas delata, 


carridisima paseo de la rambla de San Jus8. 


Avís d'un simulacre d'incendi a la 
Rambla Nova amb motiu de les fes- 
tes de Santa Tecla, publicat a Diario de 
Tarragona el 16 de setembre de 1890 
(BOHMT). 


Notícia en què s'anuncia la recolli- 
da d'almoina encapçalada pel Cos 
de Bombers per motius de solidari- 
tat amb els afectats de les riuades de 
Consuegra i Almeria, publicada a Dia- 
rio de Tarragona el 9 d'octubre de 1891 
(BOHMT). 

Notícia sobre el desacord ciutadà amb 
referència a la ubicació d'un simu- 
lacre d'incendi publicada a Diario de 
Tarragona el 13 d'octubre de 1894 
(BHMT). 


Notícia d'un incendi al carrer Unió pu- 
blicada a Diario de Tarragona el 22 de 
maig de 1892 (BHMT). 


TARRAGONA 


En timbas las fancinans teabrales, ale ls 
pe are rqumats cnadituira en el adiliria que a 
debra la fumria vn retre de cinco lamberos. 


DUTLELESA INE) TERRA FES EE Po dlSE LS 
1806. 


Reglament del Cos de Bombers de 
Tarragona de 1895. 
Sig. P-6120. 

d Tarragona en heselicio de lés paniaguadas. 
Y rea mledes, Toda el mundu cemara la 
d economia del real dr los bamberos Y splamde la 
I de ia piama esa de guardador, i 
Noi di, 

Notícia sobre un donatiu dels bombers 
als malalts i ferits de la ciutat que re- 
tornen de la Guerra de Cuba, publicada 
a Diario de Tarragona el 3 de gener de 
1897 (BHMT). 


El de litramer: —No es estrats que se ssua— 


Article crític sobre la polèmica de la 
supressió del ral als bombers publicat 
a Diario de Tarragona el 19 de juny de 
1895 (BHMT). 


El cuerpo de bomberos de esta capital, de 
acuerdo con sus jefes, ha resuelto salir el do- 
miugo prúximo é recorrer las calles de la po- 
blacion al objeto de hacer una colecta pública 
y destinar los fondos que 88 recsaden ú ls 


suscripcion nacional. 

El pensamiento no puede ser més patriótieo / 
y por lo tanto ee de caperar que nuestros ve- 
cinos contribuiràn el laudable fa que aquèllcs 
88 proponem. 


Notícia en què s'anuncia una col- 
lecta pública encapçalada pel Cos 
de Bombers per a les necessitats de 
la Guerra de Cuba, publicada a Dia- 
rio de Tarragona el 26 d'abril de 1898 
(BHMT). 


Notícia d'un incendi en una botiga 
d'ultramarins del carrer Unió publica- 
da a Diario de Tarragona el 23 de juny 
de 1898 (BHMT). 


El incendio de anoche 
Les pitoa de les serenos diercom, sobre las 
0004 de anoche, seBal de alurme. Àbandona- 
Mos puestras tarena periodiaticas Y nos trag- 


ludames d la calla de la Unida, es desde 
ardia la tiecda de ultramarines de D. Alejan- 


dre Alabart. Como log elementos de que sa 


compinia la tienda eran la mayor parte iotla- 
mabivs, prosie el inceodio tomb alarmantes 


proporcianes, 

Para colmu de desdichas, por las celeriua 
del Sr, Castellet no cirenlaba agua, ací es que 
mi llegar la bombersa 88 rueontrarcn en que 
mo podiua hacer funcionar las bombes por 
fuita de taò necesariu elementa, 

Bubancada cate defocto, por la llegada de 
a qae pr dema epanedelar 


Deede los primeros momentos log vecinog y 
alguucs concejales procurarca poner en salvo 
d lvs babitantes de los pisos altes, entre ellos 
nilics y aocianos, 

Al lugar del ainiestro acadieron las autori - 
dades todas civiles Y militares, con (uermas 
de la guardia civil Y del regimients infante- 
ria de Albuars que me oviduroa de guardar ol 
orden, 

Tambitn acodió la bomba de la estación del 
ferrosarril de Barcelona y bnen número de 
empiendos, contribuyendo d la extiacióa del 
jgcendia, 

Dejamos de citar nombres propios por temor 
de incarrir es clvidos que seriamos los prime- 
ros en deplorer, 

Solo ni tenemes la satisiacción de anunciar 
que n9 bobo desgracias perancales, 


— ——————-— 


: al adilique 

t (MM as yA va poess Xip depers 4 

as Ge antena eo nga a. Ò ante l'rteeeasó a em LEltena 
Tri L seiva are 


DE gu 4. pa der, 


Le Le £ Z dr , A 
Comunicat de l'acord de la Comissió de 


Foment per instal-lar el Parc de Bom- 
bers a l'antiga estació del tramvia del 
carrer Jaume I, disposició que final- 
ment no va prosperar, 24 d'agost de 
1899. 

Sig. P-4012. 


SO) 13€ QDUCLOSUO) D 13€ 


La Tarragona d'inicis del segle xx, 
emmarcada políticament en l'etapa de 
la Restauració borbònica, no presenta 
grans canvis estructurals respecte als 
anys anteriors. La capitalitat adminis- 
trativa i les jerarquies eclesiàstica i mi- 
litar continuen omnipresents en la vida 
ciutadana i l'èxit polític de les candi- 
datures populars mostra el desencant 
amb l'anterior alternança dels partits 
tradicionals. Això no exclou l'arriba- 
da d'aires de renovació des del punt de 
vista econòmic. La tendència a la recu- 
peració, reforçada després per la con- 
juntura bèllica que afectaria la resta 
d'Europa, afavorí un nou augment de- 
mogràfic, l'auge del sector de la cons- 
trucció i un nou impuls industrial, mos- 
tres d'una clara voluntat de progrés. 

En aquest context, la Brigada de 
bombers desenvolupava les seves tas- 
ques sota la direcció de Josep Maria 
Pujol de Barberà. Aquest, junt amb 
Ramon Salas, fou un dels més destaca- 
bles arquitectes de l'època, responsa- 
ble del pla de desenvolupament urba- 
nístic de Tarragona i d'obres tan signi- 
ficatives com l'edifici de l'escorxador o 
el mercat de l'actual plaça Corsini. La 
seva direcció i la de l'ajudant Andrés 
Henríquez es veurà interrompuda, de 
1908 a 1911, a causa d'una suspensió 
provocada per un possible cas de cor- 
rupteles entorn d'una societat de com- 
pravenda d'artefactes de metall creada 
per ells l'any 1900. Una sentència abso- 
lutòria del Tribunal Suprem suposava 
la reposició i reparació moral dels im- 
plicats, a més del final dels tres anys de 
direccions interines a càrrec de l'arqui- 


tecte provincial Ramon Salas i de Pe- 
dro Almeda Ramonacho. 

Pel que fa als serveis, els bom- 
bers continuaven compareixent al toc 
de xiulet o de campana per fer front a 
emergències que encara eren princi- 
palment incendis. I ho feien amb l'in- 
suficient material de què disposaven 
(bàsicament, tres bombes i tres car- 
ros de material), però amb la frequent 
col'laboració que des de sempre havi- 
en prestat en aquests casos les autori- 
tats, les forces d'ordre, els veins i les 
dotacions militars presents a la ciutat. 
Igualment, continua vigent la partici- 
pació del cos en actes públics, sobretot 
processons, tot i que es pot percebre la 
reticència d'alguns membres a assistir 
reiteradament a aquesta classe d'esde- 
veniments. L'aprovació el setembre de 
1912 de la llibertat d'assistència a ac- 
tes públics i religiosos dels empleats de 
l'Ajuntament facilitarà les coses i afa- 
vorirà que aquest tipus de serveis aca- 
bin esdevenint de caràcter retribuit. 

Fruit de la necessitat de perfeccionar 
l'organització del cos, es demana des 
de la Comissió de Governació la refor- 
ma del reglament de bombers. Per això, 
després de l'estudi i consulta de mo- 
dels d'altres poblacions, el 22 de març 
de 1913 s'aprova el "Reglamento para 
el Cuerpo de Bomberos de la Ciudad de 
Tarragona", que significa un pas enda- 
vant per la seva major amplitud i ex- 
haustivitat en matèria de regulació i, en 
definitiva, esdevé la mostra fefaent d'un 
servei plenament consolidat. 

El nou reglament disposava un ser- 
vei d'extinció d'incendis i salvaments 


que continuava sostingut exclusiva- 
ment pels pressupostos municipals, i 
era l'Ajuntament qui en gestionava el 
finançament. Una de les novetats que 
S'hi incorporaven era la possibilitat de 
nomenar caps i bombers honorífics. 
Precisament, el mateix dia de l'apro- 
vació del text es designava Ramon Sa- 
las i Ricomà cap honorífic del cos "con 
motivo de los relevantes servicios pres- 
tados en el mismo", que sovint anaren 
més enllà de la seva etapa d'arquitecte 
municipal. 

Respecte al personal, es detallen 
les funcions d'un cap o comandant en 
cap, dos sotscaps, un brigada, un guar- 
damagatzem, sis caporals i trenta-dos 
bombers, a més de dos metges (els ti- 
tulars del municipi) i un professor de 
gimnàstica. A part trobem la novetat 
de l'inspector del cos, un regidor de- 
signat per l'Ajuntament que s'encar- 
regarà de la inspecció dels assumptes 
administratius i de règim interior del 
servei. Aquesta plantilla s'articulava, 
com sempre, en dues seccions, però ara 
també en quatre brigades: sapadors, 
salvament, primera de bomba i segona 
de bomba. 

Els requisits d'accés no variaven 
gaire, amb predilecció per individus 
amb ofici vinculat a la construcció i 
preferència pels membres de la Briga- 
da Municipal d'Obres, als quals, com 
que ja percebien un salari fix de l'Ajun- 
tament, se'ls pagava com a màxim la 
meitat dels jornals estipulats. Tam- 
bé es preveia una llista d'aspirants o 
bombers suplents, i l'edat de jubilació 
s'establia en els cinquanta-cinc anys. 

Aquesta darrera disposició, que exclo- 
ia automàticament del cos set membres 
d'entre cinquanta-cinc i setanta-dos 
anys, no tingué efecte retroactiu a de- 
manda dels mateixos afectats, de for- 
ma que pogueren continuar exercint 
fins que les forces els ho van permetre. 
Com podem deduir, no hi havia pensi- 
ons de jubilació. 

El guardamagatzem havia de ser 
una figura singular. Tindria una habita- 
ció pròpia al Parc de Bombers i la seva 
funció en exclusivitat seria vetllar pel 
manteniment i la màxima disponibili- 
tat dels seus elements. Per aquest fet 
seria designat d'entre els bombers que 
també formaven part de la Brigada o bé 
per altres empleats que ja estaven en la 
plantilla fixa de l'Ajuntament. Un altre 
bomber amb funcions específiques se- 
ria l'avisador, encarregat d'alertar els 
individus del cos mitjançant una llista 
de domicilis que hauria de tenir sempre 
actualitzada. 

El reglament de 1913 recull també 
disposicions disciplinàries i protocol- 
làries per als bombers en cas de ser- 
veis, revistes, exercicis doctrinals i re- 
forços preventius, fossin nocturns, com 
d'espectacles o de caràcter extraordi- 
nari. Les faltes d'assistència o puntua- 
litat en aquests casos eren controlades 
i penalitzades. 

Tot plegat es continuava retribu- 
int mitjançant jornals, gratificacions i 
premis. La distribució del jornal, ales- 
hores de 5 pessetes per al bomber, no 
presentava gaires variacions, ni tampoc 
la gratificació fixa, que continuava sent 
de 25 cèntims de pesseta diaris. Més in- 


novacions presentaven els premis, que, 
a part de recompensar l'ordre d'arriba- 
da en cas de servei, incorporaven al- 
tres incentius més particulars, com el 
que concedia 100 pessetes "al bombe- 
ro que en los incendios se haya distin- 
guido por su afición à ocupar los puntos 
de mayor peligro". El perill al qual aquí 
s'alludeix podia suposar, com és lògic, 
l'existència d'accidents. En aquest cas 
es tenia dret a l'assistència i les indem- 
nitzacions previstes en una pòlissa que 
havia de subscriure l'Ajuntament amb 
una companyia asseguradora, que en 
aquesta etapa fou la Zurich. També, si 
més no el 1913, es van fer reconeixe- 
ments mèdics a tota la plantilla. Amb 
tot, l'assistència mèdica en els serveis 
per part dels facultatius del cos suposa- 
va el descompte d'1 pesseta en la grati- 
ficació mensual. 

Tot aquest seguit de disposicions 
s'aniran posant a la pràctica en els anys 
posteriors, mitjançant les partides eco- 
nòmiques destinades a bombers que 
es veuran reflectides en el capítol de 
"Policia de Seguridad" (més tard "Vigi- 
lancia y Seguridad") dels pressupostos 
municipals. 

Una de les mesures que s'intensifi- 
caren al llarg de tota aquesta època fo- 
ren els reforços especials, dels quals en 
tenim constància de ben diversos, com 
ara per les Festes d'Aviació, o la in- 
auguració del monument de Saavedra 
(1913). Però seran els realitzats en es- 
pectacles públics, els quals ja s'havi- 
en estès a les noves sales de cinema, 
els que esdevindran més que quotidi- 
ans, sobretot arran de la Reial ordre de 


25 de març de 1913, que en disposava 
l'obligatorietat. Inicialment els forma- 
ven un caporal i quatre bombers, però 
després els podien constituir de dos a 
quatre individus. Per a la seva forma- 
ció s'alternaven en torns tots els mem- 
bres de la companyia, i s'admetien les 
substitucions. La composició dels re- 
tens diaris i qualsevol alteració que tin- 
guessin quedava anotada en els fulls 
de previsió corresponents. Les sales 
d'espectacles (sense ser coetànies) on 
es dugueren a terme reforços foren: 
Cinema Modern, Teatre Principal, Ci- 
nema Mundial, Centre Catòlic, Teatre 
Metropol, Real Cinema, Ideal Cine- 
ma, Teatre Tarragona i l'Ateneu Tar- 
raconense. El seu cost anava a càrrec 
de l'empresa i, en sessions de tarda o 
nit, es podia superar la cinquantena 
de retens mensuals en període repu- 
blicà, amb un progressiu declivi, fins a 
la pràctica desaparició, durant els anys 
de guerra civil. 

En aquests anys, doncs, podem afir- 
mar que el Cos de Bombers evolucio- 
nava, per bé que a un ritme inferior al 
de la ciutat. Així ho reflecteixen el pro- 
gressiu augment de reforços preven- 
tius i algunes actuacions destacades en 
incendis que generaven elogis i, fins i 
tot, donatius econòmics d'agraiment. 
També l'adhesió al Congreso Nacio- 
nal de Bomberos Espafioles que se ce- 
lebrà al Parc de Bombers de Barcelona 
el novembre de 1920 és vista des de 
Tarragona amb força satisfacció, so- 
bretot en saber-se que el director de 
bombers local, Josep Maria Pujol, n'era 
designat secretari de la secció general. 


El 1915 s'havia incorporat una 
nova escala de 18 metres construida a 
Tarragona per Joan Marrugat, la qual 
permetria l'accés als edificis de qua- 
tre plantes que s'alçaven a la Rambla 
i a altres carrers. I més endavant, tam- 
bé la mateixa plantilla veuria actualit- 
zacions, en aquest cas de salaris, amb 
increments importants com en el cas 
dels bombers, que passaven a cobrar 
de 5 a 10 pessetes per jornal en cas de 
sinistre. 

Amb tot, no és menys cert que les 
necessitats creixents de la ciutat i del 
mateix servei pel que fa a l'actualitza- 
ció i renovació del material no estaven 
mai prou ben ateses. Així, el 1914, el 
regidor Massó, en l'exercici de les se- 
ves funcions com a inspector del cos, ja 
havia verificat la urgència de l'adqui- 
sició de material per garantir l'eficàcia 
dels bombers. I també el 1921, el regi- 
dor Prats, que poc després també esde- 
vindria inspector del cos, feia una mo- 
ció al Ple de l'Ajuntament en què re- 
sumia amb lucidesa les deficiències i 
necessitats del servei contra incendis. 
El Sr. Prats posava de manifest l'avan- 
çada edat de gran part de la plantilla, 
així com la necessitat de dotar d'una 
pensió digna els qui durant anys s'ha- 
vien prestat al servei. També perce- 
bia la imperfecció del material com un 
factor de gravetat, i hi afegia la neces- 
sitat de dotar-se d'un cotxe de primera 
sortida i una motobomba, ambdós au- 
tomòbils, per als serveis fora del nucli 
urbà. Apuntava, finalment, la conve- 
niència d'augmentar el nombre de bo- 
ques d'incendi. En aquells moments la 


ciutat comptava amb una xarxa d'apro- 
ximadament 155 hidrants treballant a 
una pressió d'entre 4 i 5 bars, però ca- 
lia ampliar-la sobretot a la part baixa, 
on s'hi acumulaven petites indústries i 
magatzems. 

Tot i així, la gran millora d'aquest 
període, també reclamada pel Sr. Prats, 
seria el trasllat de la companyia a un 
nou Parc de Bombers, deixant el local 
annex a l'edifici de l'Ajuntament, que 
n'havia fet les funcions des de 1887. 

El darrer dia de 1915, l'edifici del 
carrer Cós del Bou, fins llavors desti- 
nat a les peixateries, deixava de funci- 
onar com a tal i ja des d'aquell moment 
es parlava del projecte d'allotjar-hi el 
Parc de Bombers. 

A tall de curiositat, apuntarem dues 
presumptes coincidències pel que fa a 
la posterior designació d'aquest edifici 
com a tal. La primera és que l'edificació 
havia estat obra del mateix cap honorí- 
fic dels bombers, el prestigiós arquitec- 
te Ramon Salas. La segona coincidència 
té a veure amb la tradicional veneració 
dels veins del carrer Cós del Bou cap a 
la figura de sant Roc, al qual cada any 
es dedicaven les festes veinals. Gloriós 
sant Roc, guardeu-nos de pesta i de foc. 
Aquesta jaculatòria forma part d'una de 
les advocacions secundàries del sant, al 
qual es dedicaven oracions per implo- 
rar protecció de llamps, incendis i dels 
estralls del foc en general. 

Sense necessitat d'apel-lar a la ca- 
suística religiosa, des d'aquí apuntem 
la idoneitat de l'immoble com a úni- 
ca causa del fet que finalment, l'octu- 
bre de 1919, s'acordi la instal-lació del 

Parc de Bombers al lloc que ocupaven 
les peixateries. De tota manera, no se- 
ria fins dos anys més tard que l'Ajunta- 
ment n'aprovaria el pressupost d'obres 
d'habilitació, el qual pujaria a 3.903,50 
pessetes. 

El 1922 tot era a punt per treure a 
concurs la licitació de les diverses obres 
que s'hi havien de dur a terme, com ara 
la renovació de la fusteria, la pintura, 
i la installació i enllumenat elèctrics. 
A més, per tal de completar les instal- 
lacions amb els mitjans adequats per a 
l'immediat auxili en cas d'emergència, 
s'acordà la installació d'aparells tele- 
fònics, innovació que ja s'havia incor- 
porat en la darrera etapa al parc vell. 
Aquí, a part, se n'afegia un de supletori 
per al pis superior, pròxim a les depen- 
dències del guardamagatzem. 

Una vegada adjudicades i finalit- 
zades les obres, el primer de gener de 
1923, a dos quarts de quatre de la tar- 
da, es feia l'entrega oficial del nou parc 
de les antigues peixateries. Val a dir 
que aquest seria el primer local per als 
bombers que, toti no haver-se construit 
amb aquesta finalitat, reuniria les sufi- 
cients condicions i adaptacions perquè 
pogués considerar-se específicament 
disposat per al servei contra incendis. 

Tot i la prosperitat que perdurava 
durant els primers anys de la dictadura 
de Primo de Rivera, continuava sense 
solució la questió del material i l'equi- 
pament dels individus del cos, la qual 
sembla que no superava la situació de 
precarietat crònica. La revista que, el 
1924, passà l'alcalde Antoni Mariné al 
Cos de Bombers evidenciava la defici- 


ència del material que, s'afirmava, un 
dia podria anular l'efectivitat del ser- 
vei. En una altra ocasió es manifesta- 
va l'efecte deplorable que produia la 
manca d'uniformitat dels bombers en 
els retens d'espectacles per falta de la 
indumentària adequada. Efectivament, 
a través de diverses relacions de ves- 
timenta i utensilis dels membres de la 
companyia podem constatar-ne el de- 
teriorament, les nombroses mancances 
i, en algun cas, l'absència total d'equip 
personal. De fet, l'Ajuntament no- 
més els n'havia proporcionat una part 
(guerrera i pantaló de gala, casc, cin- 
turons de gala i de treball, guants, in- 
sígnia i xiulet): la resta (jaqueta de pell, 
camisa, pantaló de treball i gorra), l'ha- 
vien d'aportar els mateixos bombers. 

Fou per això que el 1923 el consis- 
tori havia començat a posar al dia la 
vestimenta dels individus de la com- 
panyia, traient a concurs i adjudicant a 
Jaime Malé la confecció de trenta-nou 
jaquetes de cuiro i quaranta uniformes 
d'estiu. 

I continuant amb la voluntat d'es- 
menar tan manifestes deficiències, el 
1925 es proposava una forta partida 
pressupostària d'11.000 pessetes per 
a l'adquisició de nou material, entre el 
qual figurava l'"'auto-camioneta de pri- 
mera salida". Així és que, el març de 
1926, la casa Vall, constructora de car- 
rosseries, feia entrega a l'Ajuntament 
d'aquest primer vehicle motoritzat del 
servei contra incendis, el qual esta- 
ria equipat amb mànegues, una escala 
de 17 metres de la casa Porta i aparells 
"mata-fuegos". Aquella mateixa tardor 


se'n demanaria la inscripció registral 
reglamentària, i també títols de conduc- 
tor per a sis membres de la companyia. 
Ben aviat també s'adquiriria un camió 
cisterna amb capacitat per a 1.500 litres 
d'aigua. Així s'iniciava la progressiva 
substitució de carros i tartanes, sovint 
de lloguer, i s'agilitzava la presència 
dels bombers als sinistres, sobretot als 
esdevinguts fora del nucli urbà. 

Ja des de l'època de la primera com- 
panyia, els bombers de Tarragona s'ha- 
vien desplaçat amb carro o tren a Sinis- 
tres als afores de la ciutat i a poblaci- 
ons veines com la Canonja, Constantí, 
Alcover, el Vendrell (amb motiu de 
diverses inundacions s'hi estigueren 
fins a tres dies consecutius) i d'altres. 
Aquesta mena de desplaçaments per 
prestar auxili a les poblacions veines 
i donar certa cobertura a tot el terme 
municipal es veuran afavorits, doncs, a 
partir de 1926. De la Segona República, 
també tenim constància de nous des- 
plaçaments dels bombers tarragonins, 
com per exemple a Bràfim, Vallmoll, on 
s'incendià una indústria tèxtil, o també 
en diverses ocasions a Valls, una de les 
quals amb motiu d'un foc en una fàbri- 
ca d'alcohol. 

D'altra banda, és significatiu l'inte- 
rès dels bombers de Tarragona per di- 
verses associacions de protecció mútua. 
Sembla que, des d'abril de 1928, aquests 
formaren part del Montepío de Funcio- 
narios y Obreros Municipales, a través 
del qual es podrien beneficiar d'una 
pensió de jubilació. Però a més, a partir 
de 1932, els mateixos bombers recupe- 
raren aquella antiga iniciativa fallida de 


1864: la mutualitat pròpia de bombers. 
Amb els apel-latius de Caixa d'Ajut del 
Cos de Bombers, Caixa de Pensions per 
a la Vellesa o, senzillament, Montepius 
de Bombers, aquesta mutualitat, gesti- 
onada pels mateixos membres del cos, 
els havia de servir de suport en jubilar- 
se. Els fons de finançament procedien 
de les quotes de soci i de contribucions 
per cadascun dels retens efectuats en 
espectacles i balls. 

L'etapa republicana culmina l'evo- 
lució que, pel que fa a la gestió, va ex- 
perimentant el servei d'extinció d'in- 
cendis durant el primer quart de segle 
i fins al trasbals que suposarà l'adveni- 
ment de la Guerra Civil. Observem una 
millora en l'exhaustivitat i ordenació 
de les questions de règim administratiu 
que afecten el cos, amb la presència de 
comunicats de serveis, relacions de jor- 
nals i plantilles d'organització de refor- 
ços cada vegada més elaborats. Aques- 
tes fonts ens mostren una progressi- 
va intensificació del paper del Cos de 
Bombers, en consonància amb el pro- 
grés de la ciutat. 

Per una part observem l'augment 
de la quantitat i tipologia de les emer- 
gències. En aquest sentit, a part de les 
intervencions per incendis i conats 
d'incendi, veiem una proliferació d'al- 
tres tipus de serveis, com són les as- 
sistències per inundacions, els ensor- 
raments i els salvaments. Però també 
les actuacions relacionades amb el foc 
es diversifiquen, amb incendis al ferro- 
carril, focs forestals i, amb la popularit- 
zació dels automòbils, focs en motors i 
cotxes. Els incendis d'habitatges i peti- 


tes indústries continuaran sent els ser- 
veis més destacables pel que fa a cos- 
tos d'extinció. D'aquests darrers, des- 
taquem, a tall d'exemple, el de la So- 
cietat d'Adobs Medem (1933) i el de la 
fàbrica de sofre Union Sulfur, el 1935, 
entre molts d'altres. 

D'altra banda, la presència pública 
de bombers per tal de garantir la segu- 
retat i prevenció en els esdeveniments 
ciutadans continuava molt activa. Ja 
hem parlat més amunt dels reforços en 
sales d'espectacles, als quals cal afe- 
gir els efectuats en balls populars. Però 
és ara, amb l'agitació democràtica que 
caracteritzà la Segona República, que 
també es constata, més que mai, la pre- 
sència de bombers amb motiu dels di- 
versos processos electorals. De fet, 
aquests serveis especials ja s'havien 
dut a terme abans, de vegades única- 
ment per a la instal-lació de taules elec- 
torals, però normalment foren vigilàn- 
cies preventives d'almenys un bomber 
per collegi electoral. Així, en aquests 
anys tenim notícia de retens per al re- 
ferèndum d'aprovació de l'Estatut de 
Catalunya (1931) i en les eleccions de 
1932, 1933, 1934, febrer de 1936 i abril 
de 1936. 

El 1935, malgrat la recent adquisi- 
ció d'una nova remesa d'uniformes, el 
reconeixement de quinquennis d'an- 
tiguitat i l'admissió de tres nous mem- 
bres en plantilla, el regidor Brell posa 
en relleu les recurrents mancances de 
material i parla de l'estat d'abandó del 
servei d'extinció d'incendis. Aquests 
signes de desatenció, potser, podrien 
respondre d'una banda a la manca de 

sintonia política entre l'aleshores co- 
mandant en cap Josep Maria Pujol de 
Barberà i l'Ajuntament republicà de 
Pere Lloret, d'altra banda, la renúncia 
de 1932 al càrrec d'ajudant de l'arqui- 
tecte i, per extensió, al de sotsdirector 
del Cos de Bombers per part de Rafael 
Miracle, també hi podria tenir relació. 
En qualsevol cas, aquell any el Ple de 
l'Ajuntament nomenava una comissió 
encarregada de la inspecció del servei 
pel que fa a organització, personal, ma- 
terial i mitjans econòmics. 

D'aquesta reacció de l'Alcaldia en 
sorgiren principalment dues conse- 
quències. En primer lloc, en l'àmbit de 
l'organització, el 7 de setembre de 1935 
s'aprovava una nova redacció del re- 
glament. Aquest reglament, a part de la 
seva traducció al català, presentava po- 
ques diferències respecte de l'anterior 
de 1913. Entre elles destaquen la pre- 
visió d'una dotació pressupostària d'un 
mínim de 10.000 pessetes anuals per al 
sosteniment del cos (el quàdruple que 
abans): s'establia l'edat de jubilació en 
els cinquanta-tres anys en comptes dels 
cinquanta-cinc anteriors, el preu dels 
retens en espectacles passava d'1 a 2 
pessetes per individu, s'establia un nou 
retén dels diumenges amb un bomber- 
Xofer encarregat del manteniment dels 
vehicles, i els jornals (gairebé doblats), 
premis i la gratificació diària (que passa 
d'un quart de pesseta a 1 pesseta) van 
veure oficialitzada la progressiva actu- 
alització que ja s'havia produit al llarg 
del període. 

I en segon lloc, incidint en el fi- 
nançament del cos, s'impulsava des 


de la Comissió d'Hisenda la implanta- 
ció d'una contribució especial per a la 
millora del servei contra incendis, des- 
tinada principalment a l'adquisició de 
nou material. Aquesta incorporació de 
noves eines, que una vegada més es 
veuria demorada, acabaria sent enèrgi- 
cament reclamada en els anys seguents, 
amb l'adveniment d'una guerra que les 
faria especialment necessàries. 

El 21 de juliol de 1936 es produí un 
important incendi provocat per una mi- 
noria d'exaltats en l'antic convent de 
Santa Clara (ubicat a l'actual passeig 
de les Palmeres). Els focs en altres es- 
glésies com la dels pares carmelites, la 
de Sant Joan o la de les carmelites des- 
calces, tot i apagar-se sense oposició, 
provocaren l'alerta dels bombers en 
els dies posteriors. Aquests primers ac- 
tes de violència anticlerical, reflexos de 
la lluita que s'havia entaulat entre els 
partidaris de la insurrecció del dia 18 i, 
principalment, els sindicats, marquen 
l'inici d'una època tan convulsa com 
tràgica, en què si bé inicialment la víc- 
tima principal fou l'Església, poc des- 
prés ho seria el conjunt de la població. 

Malgrat que el Regiment Almansa, 
la guarnició de la ciutat, no s'hagués su- 
mat a la rebel-lió militar i hagués conti- 
nuat fidel a la legitimitat republicana, i 
que el pronunciament hagués comen- 
çat amb un fracàs, no es va poder impe- 
dir la deriva dels esdeveniments i de la 
població cap a la guerra civil. No obs- 
tant, tot i la trasbalsada quotidianitat i 
l'ambient de revolució social en què es 
vivia, el Cos de Bombers continuava 
desenvolupant el seu paper amb relati- 


va normalitat, destacant només, durant 
els primers mesos de guerra, l'aporta- 
ció a les milícies d'1 pesseta mensual 
per cada individu del cos. 

A partir d'octubre de 1936 el Comitè 
Antifeixista de Tarragona començà a di- 
fondre instruccions preventives, d'altra 
banda insuficients, per a casos de bom- 
bardejos. Efectivament, la Guerra Civil 
Espanyola esdevindria un terreny idoni 
per a l'experimentació amb bombarde- 
jos aeris sobre la població civil, però en 
aquells primers moments del conflicte 
el desconeixement del que això signifi- 
cava propicià una ingènua tranquillitat 
i l'absència d'una consciència de guer- 
ra a la capital tarragonina. 

Aquesta inconsciència tingué el seu 
despertar la primavera de 1937, quan 
caigueren unes quaranta canonades 
sobre la ciutat disparades des dels cre- 
uers facciosos Canarias i Baleares. Això 
provocà una gran mostra de desorganit- 
zació ciutadana i una tímida reacció de 
les autoritats, que, en paraules de Jordi 
Piqué, "es reduirà a enviar una dotació 
de bombers a Barcelona per assistir a 
un curset sobre pràctiques de Defensa 
Passiva contra atacs aeris i agressions 
químiques". També hi haurà reaccions 
immediates des del mateix servei, amb 
el nomenament de tres bombers aspi- 
rants com a individus de la plantilla ti- 
tular del cos. A més, s'establia una pri- 
mera mesura d'excepció: la suspensió 
de qualsevol tràmit d'ingrés al servei 
fins a nou acord. 

El mes de juny de 1937 arribaren els 
primers bombardejos des d'avions ita- 
lians que, amb nou víctimes mortals, 


provocaren l'estupefacció de les autori- 
tats i la reclamació de mesures eficaces 
de defensa passiva, entre les quals s'hi 
comptava l'excavació de refugis antia- 
eris. 

La defensa passiva la formaven el 
conjunt d'actius i de mesures destina- 
des al manteniment de la pròpia segu- 
retat dels ciutadans. El Cos de Bombers 
de Tarragona estaria, des d'un primer 
moment, immers en el funcionament 
de la Junta Local de Defensa Passiva, 
constituida l'agost del 37. Així, les fun- 
cions principals dels bombers fins a la 
finalització del conflicte serien les tas- 
ques d'extinció d'incendis i de desen- 
runament ocasionades per les nombro- 
ses agressions aèries que s'anirien suc- 
ceint. 

Aquell mateix estiu els atacs aeris 
s'intensificaren ferotgement i l'Ajun- 
tament, incapaç de calmar el pànic que 
s'anava apoderant de la població, res- 
tringia les sortides de la ciutat, en espe- 
cial als qui treballaven vinculats amb la 
defensa passiva. A la vegada els reco- 
neixia l'esforç atorgant, en concret als 
bombers, un premi de 100 pessetes per 
les tasques d'auxili de ferits i desenru- 
naments. A principis de l'any segúient 
es premiaria novament la tasca del cos 
amb un augment de 2 pessetes diàries 
sobre la gratificació que ja percebien. 

La premsa, davant els estralls pro- 
vocats pels brutals bombardejos, cri- 
ticaria l'eficàcia de la defensa passiva 
denunciant, entre altres coses, la man- 
ca d'un equipament adequat per als 
bombers i, en definitiva, la total inde- 
fensió ciutadana que no se solucionarà 


parcialment fins que la iniciativa veinal 
i l'esforç institucional aconsegueixin 
bastir una extensa xarxa de refugis an- 
tiaeris. 

Els atacs de finals de 1937 apunta- 
ven també a objectius estratègics com 
ara la destrucció d'indústries o l'anul- 
lació de l'activitat portuària i comerci- 
al. D'això n'és exemple la destrucció de 
la Tabacalera i de la refineria de petroli 
Campsa, que, incendiada en dues oca- 
sions a causa dels bombardejos, generà 
uns costos d'extinció mai assolits pels 
bombers de Tarragona fins aleshores. 
Els treballs d'extinció de l'incendi de 25 
de setembre foren d'uns sis dies i tam- 
bé hi participaren bombers de Reus i 
Barcelona. Hi hagué ferits de poca con- 
sideració i les flames d'ambdós incen- 
dis s'apreciaren imponentment des de 
tots els pobles dels voltants. 

El 1938 els atacs aeris continua- 
ren implacables. Aquell estiu moria a 
causa d'un bombardeig mentre exer- 
cia de vigilant de carreteres Gabriel 
Sas, un membre dels serveis de vigi- 
lància de Defensa Passiva i, presump- 
tament, del Cos de Bombers, tot i que 
no ens consta la seva efectiva pertinen- 
ça. També aquell any, i a causa de les 
bombes, s'efectuaren serveis d'ajut a la 
població veina de Reus i intervencions 
menys usuals com l'extinció de l'incen- 
di ocasionat al vaixell anglès Thorphe- 
nes. Aquests serveis conjunturals so- 
vint hagueren de compaginar-se amb 
les emergències que no derivaven de 
la guerra. Així, a finals del 1937, en ple 
caos pels atacs aeris, i només per citar- 
ne alguns, els bombers intervingueren 

en serveis com l'incendi d'un dipòsit de 
benzina i es desplaçaren fins a les ter- 
res de l'Ebre (Miravet, Tortosa, Móra 
d'Ebre...) amb motiu del desbordament 
del riu. Tot plegat evidencia un fort in- 
crement de l'activitat en emergències 
del Cos de Bombers durant el període 
1937-1938. 

A finals de 1938, els bombarde- 
jos havien canviat l'aspecte de la ciu- 
tat. L'activitat econòmica estava pràc- 
ticament paralitzada, i la població, tan 
esgotada com desmoralitzada. Encara 
llavors i amb aquestes vicissituds, el 
consistori del darrer alcalde republi- 
cà, Jaume Castelló Pena, aprovava un 
projecte de reorganització provisio- 
nal del Cos de Bombers pel que fa a la 
part orgànica o de funcionament. Fins i 
tot, per aquest motiu es produí la visita 
del diputat a Corts Sr. Nogués i Aicarti 
s'aconseguí la concessió d'un autotanc 
per part del Ministeri Nacional. Ben 
al contrari, la realitat fou que davant 
l'avanç franquista s'inutilitzaren les co- 
municacions del municipi i fou evacu- 
at tot el parc mòbil tant de la Brigada 
Municipal d'Obres com del servei con- 
tra incendis. Ben aviat, el 15 de gener 
de 1939, l'exèrcit de Franco ocupava la 
ciutat amb un balanç de 144 atacs aeris 
indiscriminats a la població, que se sal- 
daren amb 230 víctimes mortals i més 
de 350 ferits. S'iniciava així una nova 
etapa per al Cos de Bombers i, evident- 
ment, per a tota la ciutat. 


Open La Mivtien - xamei 
eL, ia 


i 


hi 


P 
sl 

mn 
Le Ll 
m4 Pl 


Relació de les quantitats que per gra- 
tificació van correspondre als bombers 
del cos durant el mes de juny de 1902, 
30 de juny de 1902. 

Sig. P-6101. 

Rebut de les gratificacions del mes de 


juny de 1902, 23 de juliol de 1902. 


Sig. P-6101. 

El incendio de ayer 


À ins Eres Y media de la madrugada de ayer los 
pliua de lda seregua y la campana de la parrequis 
de Sem Juao digcon srdal de ua torendia, Ene ve 
habia declaredo en ei simacia del calò de is Mu: 
(08 d8 caballo y paja. C'dere que por un descaido 
all se imició el fuego, prupegiadume en an cabler- 
ha provuianal de mutera, donde hatia liquidea 


dis Em, que cmdó de comodiar les pus què 
trio dbuodonsdes por tos Vetinos pl salir de sea 
habitaciongs desp roridos, pura el asfsieote ho- 


lu Cues sudia por completa. 


Mi tmgar del umitatro acodieroa el tetiar poder. 

Notícia d'un incendi succeit al magat- Notícia d'un incendi a la pastisseria de 
zem d'un cafè de la plaça Olózaga (ac- Joan Palà, situada al carreró de la Pal- 
tual plaça dels Carros) publicada a Di- ma, publicada a Diario de Tarragona 
ario de Tarragona el 20 d'octubre de l'11 de març de 1910 (BHMT). 

Relació de noms i edats dels integrants 
de la Companyia de Bombers l'any 

Reglament del Cos de Bombers de 
Tarragona, 22 de març de 1913. 
Sig. P-6120. 


Llista dels bombers de guàrdia al 
Teatre Ateneu durant un espectacle de 
nit, 23 de febrer de 1913. 

Sig. P-6102. 


Llista dels bombers de guàrdia al 
Teatre Mundial durant un espectacle 
de tarda. 27 de febrer de 1913. 

Sig. P-6102. 


Llista dels bombers de guàrdia al 
Teatre Moderno durant un espectacle 
de nit, 8 de maig de 1913. 

Sig. P-6102. 

Segura bomberos a la Compania gene. 
ral de Seguros eLa Zuciohs 

Jornales a bomberos poc trabajos extra- 
ordinaries 

Pura la adquisieión de material para el 
servicio de ingendios y su conservación 
o Burquilla de salvamento o auxilio en la 
temporada de baúos 

Salvramentos 


—————— 

A propuasta del diguo director de la sucursal del 
Banca de Espolla. D. Franeisca Garcia del Cid y de 
los seforea del Consejo de Administración, la Direa- 
apor aabadros- ap primers entidad bancaris, 


bamberes que tomaroa parte es la emtipción del 
incendio de la fàbrica de los Sres. Àleo y Gilabert, 
lindante €:0 sl edifcio que ocnpa aquella eomareal. 
Tambien al jels de dicha lusrza, ei srquitaaió 
municipal D. José M. Pujol, la ban regalado pot 
idèntica motivo an relej de oro, 

Es de aplendir la muestra de agradecimiento del 
a il ta El quia dre f da beimtagray 


Article 5è del pressupost municipal 
que es refereix a les despeses de man- 
teniment del Cos de Bombers, publicat 
a Diario de Tarragona el 12 de juny de 
1913 (BHMT). 


Notícia d'un donatiu del Banc d'Espa- 
nya al Cos de Bombers com a agrai- 
ment per l'extinció d'un incendi decla- 
rat en una fàbrica propera, 21 de juny 
de 1913 (BHMT). 

Taula de tocs de xiulet del codi de se- 
nyals del Cos de Bombers de Tarragona, 
1914. 

Sig. N-760/2. 

Llista de les guàrdies dels bombers als 
cinemes de la ciutat durant el mes de 
març de 1914. 

Sig. P-6102. 

Relació de noms i càrrecs dels inte- 
grants del Cos de Bombers l'any 1915. 


Sig. P-6118. 

Comunicat de servei sobre la declara- Comunicat de servei amb la relació de 


ció d'un incendi a la Societat Unió Na- bombers que van sufocar l'incendi del 
cionalista, 29 de novembre de 1916. Teatre Mundial del 16 d'octubre de 
Sig. P-6112. 1919. 

Sig. P-6112. 


ela RQE afeióme 1 Do Saó dimecres 
ad ddra rere ds Cr amgere È dé 
ales ambi ds ge EE dr ml és il) 
de ea dd sre— en le ml, 
Medes ll (P eda Erm, — els PE 4 A 'ralades 
TT 


Declaracions de robes i utensilis dels 
bombers, 1919. Sig. P- 6113. 

Certificat de reconeixement mèdic d'un 
bomber, 10 de febrer de 1920. 
Sig. P-6515. 


Article periodístic en què es fa palesa 
la falta de recursos del Cos de Bom- 
bers, publicat a Diario de Tarragona l'1 
de juny de 1922 (BHMT). 

Le dE Fr 


Projecte de vehicle per a l'extinció 
d'incendis de l'arquitecte municipal i 
director del Cos de Bombers, Josep M. 
Pujol de Barberà, agost de 1925. 

Sig. 3765. 

Comunicat de servei amb la relació Relació dels bombers de guàrdia i 
dels bombers que van sufocar l'incendi dels jornals corresponents a la jorna- 
de la Central Telefònica situada al nú- da del referèndum sobre l'Estatut de 
mero 29 del carrer Unió, 24 d'abril de Catalunya, 3 d'agost de 1931. 

1928. Sig. P-6108. 

Sig. P-6112. 

Llista dels bombers de guàrdia en els Comunicat de servei amb la relació dels 
teatres i cinemes de la ciutat durant el bombers que van sufocar un incendi 
mes de gener de 1934. provocat per un reclús a la presó de Pi- 
Sig. P-6110. lat l'any 1935, 28 de març de 1935. 

Sig. P -6108. 

Primer reglament del Cos de Bombers 


de Tarragona en català, 2 d'agost de 


1935. 


Sig. N-739. 

Relació dels bombers participants en 


l'extinció dels incendis provocats en 
algunes esglésies i convents a finals de 
juliol de 1936, a l'inici de la convulsió 


revolucionària. 


Sig. P 

Relació dels bombers que van parti- Relació dels bombers participants en 
cipar en les tasques de socors davant l'incendi dels dipòsits de la CAMPSA 
dels estralls causats pel bombardeig provocat pel bombardeig aeri del dia 4 
del 19 de juliol de 1937, en el qual es de setembre de 1937, 11 d'octubre de 
registraren 51 morts i 104 ferits. 1937. 


Sig. P-6108. Sig. P-6108. 

Relació dels bombers que van partici- 
de 1937. 

Opuscle del Consell de Sanitat de Guer- 
ra editat pel Comissariat de Propagan- 
da de la Generalitat de Catalunya sobre 
l'actuació ciutadana en cas de bombar- 
dejos, 1938. 

Opuscle de la Junta de Defensa Passi- 
va de Catalunya sobre les mesures de 
protecció individual i col-lectiva, 1938. 

Imatges de les màscares antigàs que 
duien els membres de la Junta de De- 
fensa Passiva de Catalunya que inter- 
venien en cas de guerra química, 1938. 
Fotos: autor desconegut. 

Sig. 24066 i 24067. 

Relació dels bombers participants en Relació dels bombers participants en 
l'extinció del foc en el vaixell Thorphe- l'extinció dels incendis dels dies 12 i 20 
nes provocat pel bombardeig aeri del de gener de 1938. 

20 de gener de 1938. Sig. P-6108. 

Sig. P-6108. 

Relació dels bombers que van treballar 
en tasques de desenrunament de cases 
bombardejades, 9 d'abril de 1938. 

Sig. P-6108. 

Relació de noms i càrrecs dels inte- 
grants del Cos de Bombers del dia 8 de 
gener de 1939, una setmana abans de 
l'acabament de la Guerra Civil a la ciu- 
tat. 

Sig. P-6108. 

Imatges de bombers durant l'extinció 
d'incendis causats per bombardejos. 
Fotos: autor desconegut. 

Sig. 24068-24069. 

Amb el final de la Guerra Civil s'en- 
ceta un llarg període de dictadura mi- 
litar de caràcter feixista marcada, en 
els seus primers anys, per la progres- 
siva instauració en tots els nivells d'un 
"Nou Règim" durament repressiu i per 
una economia de postguerra que posa- 
va de manifest una realitat de desigual- 
tat, misèria i destrucció. Així, des del 
primer moment s'estructurà el poder 
local entorn dels governadors militars, 
més tard substituits pels governadors 
civils, figures aquestes que designari- 
en les comissions gestores provisionals 
i després els membres de diputacions 
i ajuntaments, en una estructura del 
tot antidemocràtica. Fos com fos, calia 
fer front a una complicada situació de 
postguerra i encarrilar la recomposició 
d'una Tarragona desfigurada pels bom- 
bardejos, de forma que els principals 
objectius serien la reparació dels des- 
perfectes ocasionats durant la guerra i 
el restabliment de la vida civil. 

També el Cos de Bombers necessi- 
tava un replantejament. Si hem de fer 
un balanç del servei contra incendis 
després de la guerra, hem de destacar 
el profund trasbals sofert, per bé que la 
seva activitat no es veié interrompuda 
en cap moment. 

Pel que fa al material, ja hem es- 
mentat que, en l'afany de no donar fa- 
cilitats a les tropes d'ocupació, s'havien 
evacuat de la ciutat els béns de possi- 
ble utilitat per als franquistes, entre els 
quals hi havia el parc mòbil dels bom- 
bers. Així, hem de pensar que, si més 
no quant a mobilitat, els bombers havi- 
en d'haver quedat ben limitats. 


També hi havia hagut trastorns en 
l'aspecte organitzatiu. No coneixem 
l'abast real de la reorganització provi- 
sional del servei aprovada el setembre 
del 38, però en una relació de perso- 
nal elaborada pocs dies abans de l'ocu- 
pació de Tarragona, s'hi observen les 
adaptacions destinades a poder afron- 
tar els efectes dels bombardejos amb 
una plantilla certament minorada. 

Les circumstàncies bèl-liques pro- 
vocaren la disminució, sobretot cap 
al final del conflicte, del nombre d'in- 
dividus que figuraven en la plantilla 
del cos. Així, es passava dels quaran- 
ta components inicials als vint-i-tres 
de gener de 1939, dels quals única- 
ment disset ja eren membres del ser- 
vei abans de la guerra. Val a dir que di- 
verses d'aquestes baixes foren causa- 
des per jubilacions i alguna suspensió 
disciplinària, però no podem descartar 
els efectes directes de la guerra, o sigui, 
les nombroses lleves, l'exili o els ma- 
teixos bombardejos, com a principals 
causants d'aquesta reducció, afavorida 
també per una situació d'excepcionali- 
tat que no va permetre la cobertura de 
vacants fins que no degué ser absoluta- 
ment indispensable. 

Partint, doncs, d'aquesta situació de 
precària provisionalitat, i amb la manca 
de recursos econòmics pròpia dels anys 
de postguerra, la primera comissió ges- 
tora local es disposà a dur a terme les 
primeres actuacions per tal de reorga- 
nitzar els diversos serveis municipals. 
I ho faria prioritzant el perfil humà, és 
a dir, valorant principalment l'adhesió 
al Movimiento Nacional i l'absència de 


signes o testimonis que poguessin vin- 
cular-se amb un passat dissident. 

Amb aquestes premisses, haver es- 
tat destituit d'algun càrrec per les ante- 
riors autoritats republicanes podia su- 
posar una recuperació directa de l'an- 
terior estatus. Aquest seria el cas del 
que, almenys fins a l'inici de la guerra, 
havia estat l'arquitecte de la municipa- 
litat, Josep Maria Pujol de Barberà. Re- 
alment no ens consta la destitució ex- 
pressa de l'esmentat arquitecte, però sí 
el seu distanciament del Govern repu- 
blicà. El cas és que el 20 de gener del 
39 es proposà la reposició d'empleats 
municipals destituits per l'Ajuntament 
"rojo-separatista, por sus ideales de- 
rechistas o por pertenecer a partidos de 
órden", entre els quals hi havia l'antic 
comandant en cap del Cos de Bombers, 
Pujol de Barberà. 

L'altra cara de la moneda pel que 
fa als reajustos de personal vingué de 
la mà dels processos de depuració que, 
d'acord amb la Ley de Responsabilida- 
des Políticas, esdevenien estris repres- 
sius destinats a "fer neteja" de la classe 
obrera, tant en l'àmbit públic com en el 
privat. Els primers a veure passar el se- 
dàs de les depuracions serien els funci- 
onaris i empleats de les institucions pú- 
bliques. Segons Ester Magrifià, en els 
expedients de depuració del personal 
depurat a l'Ajuntament de Tarragona, 
amb el resultat de separació del càr- 
rec, hi consten dotze bombers, o sigui, 
gairebé un terç de la plantilla d'aquells 
anys. 

Malgrat que la reincorporació de 
Josep Maria Pujol al seu càrrec se- 


ria per poc temps, és ben factible que 
aquest pogués haver estat determinant 
perquè el Cos de Bombers recuperés la 
línia organitzativa anterior, tornant a 
prendre com a referència el darrer re- 
glament de 1935. D'aquesta manera, 
aquest fou el document sobre la base 
del qual continuaria l'evolució dels 
bombers de Tarragona més enllà de la 
postguerra i ben bé fins que aquests 
passin a formar part del funcionariat 
municipal, en els anys seixanta. 

El 1940, Josep Maria Monravà i Ló- 
pez agafava el relleu com a arquitecte 
municipal de Tarragona. Aquest, amb 
les minses ajudes de la Dirección Ge- 
neral de Regiones Devastadas, esde- 
vingué el principal artífex de la recu- 
peració urbanística de 1940 a 1960. A 
aquesta recuperació hi anava associa- 
da també la reorganització dels serveis 
municipals, i és doncs a partir de 1941, 
i durant tota aquesta dècada, que s'ani- 
ran succeint les actuacions en aquesta 
direcció. 

En primer lloc s'emprengué la re- 
composició del parc mòbil, empresa 
gens fàcil ateses les condicions de ca- 
restia de l'època. Si bé es va poder ad- 
quirir un primer xassís de camió i una 
motobomba, la resta de vehicles s'acon- 
seguirien amb la permuta d'un exce- 
dent de ferralla, en possessió de l'Ajun- 
tament, per dos xassissos de segona mà 
que també haurien d'habilitar-se com a 
camions contra incendis. 

El segúent pas fou la reorganitza- 
ció del servei, el qual no recuperaria 
fins molt més endavant el nombre de 
personal anterior a la guerra. Durant 

els anys quaranta la plantilla completa 
hauria de constar de dos caporals, dos 
conductors i vint-i-dos bombers, divi- 
dits en dues seccions i tots ells sota les 
ordres d'un brigada. Per sobre, el cap, 
el sotscap (arquitecte municipal i aju- 
dant) i, fent les funcions de l'antic ins- 
pector, un sotsdelegat del Servei d'Ex- 
tinció d'Incendis. 

En cas que hi hagués vacants per 
cobrir les vint-i-set places previstes en 
plantilla, aquestes s'oferirien al perso- 
nal de la Brigada Municipal, i si enca- 
ra en quedaven es traurien a concurs 
obert. Efectivament, durant la dèca- 
da dels quaranta sortiren a concurs di- 
verses places vacants del cos. El 1942 
se n'oferien nou de bomber i, tot i així, 
dos anys més tard, es declaraven va- 
cants una plaça de caporal-conductor 
(per nova creació) i vuit més de bom- 
ber, causades pels processos de depu- 
ració que, com veiem, es podien per- 
llongar durant uns quants anys. Aques- 
tes places, però, no es traurien a con- 
curs fins al 1949, en què en un marc de 
reorganització del conjunt dels serveis 
municipals se n'oferiran onze de bom- 
ber. Les condicions d'accés, sense ser 
gaire diferents de les que ja s'han vist, 
incorporaven el requisit de demostrar, 
amb la deguda certificació, un passat 
d'"ordre" i afinitat amb el Movimiento. 

Pel que fa als salaris, veiem actu- 
alitzacions tant en la gratificació fixa 
com en el valor del jornal, que, en el 
cas del bomber ras, passava de 10 pes- 
setes el 1935 a 20,50 el 1942. També la 
retribució pels retens en espectacles, 
que es recuperaven en aquesta dècada, 


rebia un fort augment: de 2 a 5 pesse- 
tes per funció i individu. Tot plegat era 
reflex del trastorn que suposà la guerra 
en l'economia de mitjans de segle. 

Malgrat les dures condicions eco- 
nòmiques de la postguerra, en aquells 
anys fou possible remuntar un servei 
que, sense deixar mai de ser deficitari, 
comptaria amb un finançament basat 
en les ordenances fiscals en concepte 
del servei contra incendis, en la tarifa- 
ció i repercussió d'alguns costos d'actu- 
ació a propietaris, en els convenis es- 
tablerts amb asseguradores com el Sin- 
dicato Nacional del Seguro i, també, en 
les subvencions procedents del Govern 
estatal. 

D'aquesta manera, durant la dècada 
dels quaranta fou possible donar aten- 
ció a una mitjana d'uns quaranta ser- 
veis anuals per emergències. La berra 
era la sirena que alertava els bombers 
perquè es presentessin al parc en cas 
de sortida. Aquestes encara presenta- 
ven una moderada diversificació (in- 
cendis urbans, en embarcacions, de ve- 
getació, estroncaments d'aigua...). Els 
més frequents foren els incendis en xe- 
meneies, els quals eren tan recurrents 
que s'imposaren multes als propietaris 
que incomplien l'obligació de netejar- 
les de sutge. D'aquestes sancions se'n 
destinaria un 3096 al Montepío del Cu- 
erpo de Bomberos, el qual semblava 
encara actiu i degué cobrir durant un 
temps les prestacions que l'Ajuntament 
no podria oferir fins més endavant. 

La dinàmica de reestructuració dels 
serveis públics continuà durant els 
anys seguents i, a mesura que la ciutat 


anà superant la dura postguerra, fins 
i tot s'accelerà. De fet, a principis dels 
cinquanta encara es considerava d'ex- 
trema urgència la necessitat de soluci- 
onar les deficiències materials del ser- 
vei contra incendis, de tal manera que 
aquest tornaria a rebre l'atenció de les 
autoritats, les quals s'interessaren per 
la frequència de realització de pràcti- 
ques, adjudicaren noves inversions i, 
novament, introduiren modificacions 
en el reglament de 1935. 

El 1952 trobem una plantilla com- 
pleta, amb excepció de la vacant del 
professor de gimnàstica, figura que, 
junt amb la del metge, també s'havia 
recuperat en aquells anys. Igualment, 
l'equipament del personal s'havia aca- 
bat de posar al dia, ja que pràcticament 
tots els individus comptaven amb uni- 
forme, camisa, pellissa, botes, cinturó i 
casc. El material d'extinció amb què es 
comptava era, a grans trets: un cotxe de 
primera sortida, un autocisterna, una 
motobomba, mànegues, extintors i al- 
tres efectes propis d'aquest servei. 

Amb relació als salaris, destaca el 
reconeixement dels quinquennis d'an- 
tiguitat i l'augment de retribucions de 
fins a un 3090 que, poc després, hauri- 
en de servir per fer front a les dificul- 
tats econòmiques persistents en aque- 
lla època. 

També els retens de vigilància en 
espectacles havien sofert una nova re- 
gularització. Realment tornaven a ser 
quotidians, i per això es va establir un 
concert econòmic amb els empresaris 
d'algunes sales (Cine La Rambla Gene- 
ralísimo, Cine Principal i Central Cine- 


ma) que fixava una quota anual per la 
prestació d'aquest servei. 

A principis dels anys seixanta, a di- 
ferència de les altres diputacions cata- 
lanes, la de Tarragona no va establir un 
servei provincial de bombers, tot i ser 
la primera a plantejar-s'ho. En aquests 
anys s'iniciava a Tarragona un accelerat 
període de canvis que suposaren nous 
reptes per a l'Ajuntament i nous parà- 
metres d'actuació per als serveis de se- 
guretat ciutadana. És l'etapa en què el 
Cos de Bombers experimentà una ver- 
tadera fase de modernització articulada 
en dues vies principals: la renovació del 
parc mòbil i la professionalització del 
servei. 

L'irreflexiu procés d'industrialitza- 
ció endegat pels alcaldes Rafael San- 
romà i Benigne Dalmau suposà la cre- 
ació de grans polígons industrials i la 
implantació d'indústries estrangeres 
del camp de la química. L'onada immi- 
gratòria que se'n derivà va significar un 
creixement poblacional de les 45.518 
persones de 1960 a les 100.786 de 1975, 
i, en conseguència, una expansió urba- 
na desordenada i poc planificada que 
feia palesa la insuficiència d'equipa- 
ments i serveis urbans. 

Aquestes transformacions tenen el 
seu reflex en el Cos de Bombers a ini- 
cis de la dècada dels seixanta, en què 
es comencen a donar de baixa vells ve- 
hicles per adquirir-ne de més adequats 
a les noves circumstàncies. D'aques- 
ta manera s'adquirí, entre altres vehi- 
cles, un xassís de la casa Ebro per tal 
d'adaptar-lo i instal-lar-hi un dipòsit 
d'aigua, a més d'una nova remesa de 


material. Poc després, fent balanç de la 
gestió municipal, es manifestava: "cre- 
emos habràn desaparecido las críticas 
que se plasmaban en una sonrisa es- 
céptica y maliciosa, en los rostros de los 
ciudadanos, al paso de los bomberos en 
sus vetustos coches, con lo que queda 
dignificada la labor de un cuerpo bene- 
mérito que tantas pruebas ha dado de 
sacrificio y heroísmo". No obstant, les 
crítiques i els xiulets dels ciutadans da- 
vant la demora dels bombers en molts 
dels serveis no s'aturarien fins més en- 
davant. 

En aquest sentit, el 1969 es publi- 
caven els primers concursos de licita- 
ció per a l'adquisició de camions auto- 
bomba moderns: equipats amb armaris 
de material, dipòsit d'aigua d'almenys 
2.400 litres, també d'escumogen i bom- 
ba centrífuga de dos cossos que, s'es- 
pecificava, havia de resistir l'aigua sa- 
lada, a causa de la pèssima qualitat de 
la que circulava per la xarxa tarrago- 
nina d'aquells anys. Així doncs, tenim 
constància de l'adquisició d'un auto- 
bomba Super Azor 170 HP de la casa 
nacional Barreiros S.A. amb un dipò- 
sit d'aigua de 4.000 litres per 1.563.000 
pessetes i d'una autoescala automàtica 
de 30 metres, de la casa alemanya Ma- 
girus-Deutz, per un valor de 3.990.000 
pessetes. 

Les partides pressupostàries desti- 
nades al servei d'extinció d'incendis es 
veuran incrementades en aquests anys, 
fruit de les importants inversions que 
requeria la seva modernització. Aquest 
procés també implicava alteracions or- 
ganitzatives, com quan el 1963 s'endu- 


rien les mesures disciplinàries en cas 
d'absències injustificades, per tal d'as- 
segurar l'exercitació i les pràctiques 
setmanals dels bombers. 

També, l'any 1961, s'havia reto- 
cat un article del reglament objecte de 
constants modificacions fins aleshores, 
pel qual s'establia l'edat de jubilació de 
tots els individus del cos en els seixan- 
ta-cinc anys, això sí, amb garantia de 
percepció dels drets passius correspo- 
nents. L'Ajuntament també percebria 
la nota antisocial que suposaven les ir- 
risòries pagues que rebien alguns bom- 
bers i vídues d'aquests en concepte de 
pensió (entre 12 i 145 pessetes). És per 
això que s'establiren ajudes fins a asso- 
lir les 500 pessetes en personal jubilat i 
les 300 pessetes en pensions de viduitat 
i orfandat. Així, per exemple, el bom- 
ber José Climent, inutilitzat en ambdu- 
es mans per accident en acte de servei, 
passava de 54 a 600 pessetes de pensió 
mensual. 

En la línia de millorar les condicions 
laborals i l'eficàcia del servei, seria de- 
terminant la progressiva creació de pla- 
ces de funcionariat municipal destina- 
des al personal de bombers, al qual fins 
llavors no s'havia requerit mai la plena 
dedicació. Era l'inici de la transforma- 
ció d'un servei de caire tradicional en 
un de professional, signe inequívoc de 
la seva modernització. 

Des de mitjans dels anys cinquan- 
ta es preveu que la plantilla de bom- 
bers sense requeriment de dedicació 
primordial sigui un grup de personal a 
extingir, però no serà fins al 1964 que 
es disposarà que la contractació de nou 

personal sigui mitjançant concurs opo- 
sició per a places de funcionari. 

La primera convocatòria de pla- 
ces de funcionaris del Cos de Bombers 
fou el 1965. S'oferiren quinze places de 
bomber i tres de conductor, amb una re- 
tribució anual fixa i prestació de guàrdi- 
es estables al parc mitjançant dos torns 
de 12 hores, que més endavant passa- 
rien a ser tres torns de 7 - 8 - 9 hores. 
Aquesta provisió de places implicava la 
convivència d'aquests bombers i con- 
ductors professionals amb la resta de la 
plantilla de caràcter tradicional, forma- 
da per un brigada, un caporal, un con- 
ductor i vuit bombers, els quals es dedi- 
carien a tasques auxiliars. 

Durant els anys segúents i tota la 
dècada dels setanta s'anaren creant les 
diverses places que completarien una 
nova plantilla de personal funciona- 
ri del Cos de Bombers municipal, i ex- 
tingint-se progressivament les antigues 
places exemptes de dedicació primor- 
dial. En aquest procés, la plaça de bri- 
gada es transformà en una de sergent, i 
per sota se n'anaren creant tres de ca- 
poral i tres més de conductor, amb una 
plantilla total establerta d'uns trenta- 
vuit efectius. 

D'altra banda, a inicis d'aquesta dè- 
cada es produirà el trasllat del Parc de 
Bombers, que des de 1923 es trobava a 
la baixada de la Pescateria. Ja el 1969 
es treia el plec de condicions per a l'ad- 
quisició, mitjançant concurs, d'un local 
adequat per destinar-lo a parc mòbil i 
parc de bombers. Havia de tenir una 
superfície d'almenys 2.000 m: i estar 
emplaçat dins el nucli urbà, pròxim a 


la plaça Imperial Tàrraco, on hi havia 
un trànsit més fluid que a la Part Alta. 
El febrer de 1970, doncs, s'adjudicava 
el concurs a favor de la Caja de Ahor- 
ros Provincial de Tarragona, de manera 
que el nou Parc de Bombers s'establi- 
ria, l'any segúent, en uns amplis locals 
de l'avinguda Prat de la Riba, els quals 
es compartirien amb la resta d'efectius 
del parc mòbil municipal. 

Des d'aquesta nova ubicació, el re- 
centment creat Cos de Bombers profes- 
sional veurà també l'arribada de nous 
vehicles i material, com ara un segon 
vehicle cisterna Magirus-Deutz, una 
motobomba, una electrobomba Gui- 
nard amb remolc i, el 1975, una ambu- 
lància Seat 124D, la qual sortiria amb 
personal del servei de bombers a sinis- 
tres d'una certa importància. D'aquells 
anys és també l'adquisició de set equips 
de submarinisme complets, útils per al 
rescat subaquàtic. Val a dir, però, que 
l'equipament de treball continuava sent 
molt just, ja que no passava de les sim- 
ples granotes de mecànic i uns cascos 
heretats de les anteriors generacions 
de bombers. 

Una relació de serveis corresponent 
a l'any 1977 ens dóna una idea del vo- 
lum i tipus d'actuacions que es produi- 
en en aquells anys. Dels 147 serveis re- 
gistrats, un bon nombre corresponen 
a incendis urbans (en vehicles, magat- 
zems, indústries i immobles), però res- 
Salta la gran quantitat de sortides per 
obertures de pisos, que, sens dubte, 
s'havien convertit en els serveis més 
quotidians, substituint en aquest paper 
els anteriors conats d'incendi en xeme- 


neies. Altres serveis comptabilitzats són 
els estroncaments d'aigua, els rescats i 
els focs de vegetació, cada vegada més 
frequents. Pel que fa a l'àmbit d'actua- 
ció, principalment serà el de la mateixa 
ciutat, però són també força habituals 
els desplaçaments a les poblacions ve- 
ines i d'altres com Valls, l'Hospitalet o, 
fins i tot, les Terres de l'Ebre. 

Els anys setanta foren una etapa de 
gran dinamisme per al servei, el qual 
s'havia vist impulsat amb la professi- 
onalització. Tanmateix, podem veure 
com el regidor delegat del servei contra 
incendis, Sr. Jornet, tot i reconèixer cer- 
tes millores, s'adonava que la ciutat te- 
nia més necessitats i qualificava d'alar- 
mant la situació del cos. Fou aquest re- 
gidor qui, amb una gran dedicació, pro- 
mogué un ampli ventall d'iniciatives en 
matèria de prevenció, com ara la crea- 
ció d'una comissió assessora en matèria 
petroquímica, l'exigència d'adequades 
mesures contra incendis en aquestes 
indústries, o bé l'establiment de pro- 
tocols d'evacuació de centres docents. 
També criticà les poques mesures de 
seguretat previstes en els nous edificis 
de gran alçada, així com la insuficièn- 
cia de material i personal per cobrir els 
mínims de les guàrdies en un Parc de 


Bombers que, d'altra banda, valorava 
com el millor de la província. 

Una de les propostes defensades pel 
regidor Jornet fou l'impuls dels Serveis 
de Voluntaris a les barriades de la peri- 
fèria. Aquesta iniciativa, que sols pros- 
perà al barri de Sant Pere i Sant Pau, 
pretenia condicionar locals per ubicar- 
hi petites dotacions de material contra 
incendis i impartir formació a volun- 
taris per tal de donar una primera res- 
posta a les emergències que sorgissin 
en la seva zona. Mentre va funcionar a 
Sant Pere i Sant Pau, aquesta iniciativa 
gaudí de força popularitat, i donà lloc, 
fins i tot, a la promoció d'un incipient 
grup de bombers infantils. 

A finals dels setanta destaca la figu- 
ra de l'instructor, un militar que pres- 
tava serveis d'instrucció al parc durant 
3 hores diàries. En aquells anys, l'efer- 
vescència politicosocial derivada del fi- 
nal de la dictadura i pròpia de la tran- 
sició democràtica fou el context de la 
vertiginosa expansió demogràfica i in- 
dustrial que encara vivia la ciutat. Des 
de mitjans d'aquella dècada es feien 
paleses les limitacions econòmiques 
per tal de dotar el servei dels efectius 
personals i materials necessaris per ga- 
rantir la seguretat ciutadana en matèria 


d'incendis. D'això en són bons indica- 
tius propostes com l'admissió tempo- 
ral al cos de joves que prestaven el ser- 
vei militar, o bé la facturació de tots els 
serveis efectuats fora de Tarragona, on 
no arribava el conveni amb les compa- 
nyies asseguradores. 

El 23 de febrer de 1978 s'originà un 
gran incendi en el magatzem de Pin- 
tures Minguet del carrer Gasòmetre 
(aleshores Comandante Rivadulla), en 
què hi hagueren 160 evacuats i fou ne- 
cessària l'ajuda dels bombers de Reus 
i Valls. Les deficiències observades du- 
rant els treballs d'extinció posaren en 
guàrdia els bombers de Tarragona pel 
que fa a la desatenció del servei rebu- 
da per part de les autoritats munici- 
pals. A més, l'11 de juliol d'aquell any, 
una cisterna que transportava propi- 
lè procedent de la refineria Enpetrol 
de Tarragona feia explosió en les pro- 
ximitats del càmping Los Alfaques, a 
Alcanar, provocant 215 morts i multitud 
de ferits. Aquesta catàstrofe evidencia- 
va les greus mancances socials en ma- 
tèria de seguretat, i sensibilitzava tam- 
bé el servei de bombers de les pròpies 
limitacions davant els nous factors de 
risc. Aquest cúmul de deficiències es- 
devingueren, cada vegada més, motiu 


de conflictivitat entre els individus del 
cos i els responsables de la seva direc- 
ció, de forma que les relacions entre el 
parc i les autoritats municipals es veie- 
ren cada vegada més enrarides. 

L'estiu de 1978, els articles de pro- 
testa i denúncia escrits pels mateixos 
bombers al Diario Espafol posen de 
manifest l'ambient de tensió que es vi- 
via dins el servei. La tibantor era accen- 
tuada en aquells mesos per altres polè- 
miques que esdevingueren vertaderes 
confrontacions entre els individus del 
cos i el mateix Ajuntament. En aquest 
sentit, trobem un manifest d'oposi- 
ció davant la possibilitat de supressió 
del cobrament d'hores extraordinàries, 
que fins i tot generà la negativa a pres- 
tar serveis secundaris com a mesura de 
pressió. I tenim també la polèmica ge- 
nerada entorn de l'oposició, per part de 
la majoria de bombers, a participar en 
serveis de retirada de les pancartes de 
caràcter polític que, en aquella època 
d'agitació democràtica, apareixien pen- 
jades pels carrers de la ciutat. 

Amb l'objectiu de palliar les defi- 
ciències i trobar una sortida a aquests 
conflictes es dugueren a terme reunions 
entre el personal, responsables del ser- 
vei i autoritats municipals, de les quals 

en sortien compromisos vagues i petits 
avenços, com el que tornava a dotar el 
Parc de Bombers del número de telè- 
fon d'urgències propi, el qual havia es- 
tat centralitzat a les oficines de la Po- 
licia Municipal. No obstant, la majoria 
de problemes que afectaven el Cos de 
Bombers a finals dels anys setanta no 
veurien solució fins a la nova etapa de- 
mocràtica que s'iniciava amb l'alcaldia 
del socialista Josep Maria Recasens. 
Efectivament, a principis dels vui- 
tanta, el servei incorporava nous efec- 
tius materials, com un nou autobomba 
Ebro, un Land-Rover, una motobom- 
ba, un grup electrogen i quatre radio- 
emissores, entre altres equipaments. I, 
sobretot, ampliava la plantilla fins als 
cinquanta-cinc individus, proveint-se 
de nou bombers conductors, deu bom- 
bers, un caporal i un sotsoficial, al qual 
li correspondrien, explícitament, les 
funcions de cap de parc. Aquest darrer 
càrrec, que fins al 1980 havia estat ocu- 
pat per Jacinto Gonzàlez Cuadrado com 
a sergent del cos, estava supeditat a la 
cúpula tècnica que encara encapçala- 
ven l'arquitecte i el sotsarquitecte mu- 
nicipals. A partir d'aleshores, per ser 
cap de parc s'exigiria titulació d'apa- 
rellador (o equivalent) i també dedica- 


ció exclusiva. Guanyà la plaça Manuel 
Montesinos Duran, qui l'exerciria fins 
l'any 1990. 

El 1981 es nomenava caporal ho- 
norífic, a petició dels seus mateixos 
companys, el bomber conductor Pa- 
blo Castellà Martínez, apartat del ser- 
vei per "gran invalidesa", causada per 
una llarga malaltia. Era el tercer nome- 
nament d'aquest tipus després del que 
havia rebut, l'any 1913, el refundador 
del cos Ramon Salas i Ricomà, i del que 
també rebé, en jubilar-se, Josep Maria 
Pujol de Barberà com a comandant en 
cap. Des de l'època de l'arquitecte Sa- 
las, l'evolució del Cos de Bombers de 
Tarragona havia estat constant, però 
seria a partir dels vuitanta quan aquest 
servei viuria una de les seves trans- 
formacions més importants. Com veu- 
rem, el servei d'extinció d'incendis de 
Tarragona, que des dels seus orígens 
el 1858 havia mantingut la dependèn- 
cia municipal, perdria progressivament 
aquest caràcter amb la seva integració 
en la nova xarxa de parcs de bombers 
de la Generalitat de Catalunya. 


Plànol del Parc de Bombers localitzat 
a la baixada de la Pescateria i Cós del 
Bou, novembre de 1942. 

Nomenament de l'arquitecte i cap del 
Cos de Bombers jubilat, Josep M. Pujol 
de Barberà, com a comandant en cap 
honorari, 11 de juny de 1943. 

Sig. N-3760. 

Comunicat de servei d'un incendi al 
Teatro de Educación y Descanso, situat 
a l'actual Rambla Nova, 25 d'agost de 
1943. Llibre de serveis contra incendis 
1943. P-6177. 

Saluda i apèndix reglamentari de De- 
fensa Passiva sobre la bomba atòmica, 
enviat pel cap provincial de Sanitat de 
Tarragona, Fernando Martín Rueda, a 
l'arquitecte municipal i cap del Cos de 
Bombers, Josep M. Monravà, 18 de de- 
sembre de 1952. 

Sig. S-139. 

Plànol de la ciutat amb la 
Xarxa d'aportació i distri- 
bució d'aigúes i les bo- 
ques d'incendis i reg, any 
1952. 

Sig. S-139. 

Imatge del camió dels bombers i dels 
mobles amuntegats que s'han pogut 
salvar d'un incendi, a final dels anys 
quaranta. Foto: autor desconegut. Ce- 
dida per Calaf. 


Pràctiques dels bombers a la plaça de 
braus, a inici dels anys cinquanta. Foto: 
Vallvé. Cedida per Calaf. 


Pràctiques dels bombers a la plaça de 
braus, a inici dels anys cinquanta. Foto: 
Vallvé. 

Sig. C-6321. 


Relació de noms i càrrecs dels inte- 
grants del Cos de Bombers l'any 1952, 
febrer de 1952. 

Sig. N-738. 

Carta del cap provincial de Sani- 
tat adreçada a l'arquitecte municipal, 
Josep M. Monravà López, i relació dels 
refugis de Tarragona que poden ser 
utilitzats en cas d'una agressió amb 
bomba atòmica contra la ciutat, maig i 
juny de 1953. 

Sig. S-494. 


Membres del Cos de Bombers l'any 
1958. Foto: Canadell (AHT, CC39-2). 


Interior del parc del Cós del Bou, any 
1960. Foto: Canadell (AHT, CC51-7). 

Enterrament d'un bomber mort en acte 


de servei, any 1958. Foto: Canadell 


(AHT, CC39-2). 


Presentació del nou vehicle contra in- 
cendis del Cos de Bombers, a la bai- 
xada de la Pescateria i a la plaça de la 
Font, any 1960. Fotos: Canadell (AHT, 
CC55-9). 


Membres d'un dels torns de la pro- 
moció de 1966. D'esquerra a dreta: 
VVenceslao Maseras, Joan Rovira, Do- 
mingo Cuella, Emili Jaria, Joan Por- 
ta, Antoni Rodríguez, Fèlix Santos, Ju- 
lià Plazas i Francesc Martínez. Foto: 
Chinchilla. Cedida per Cuéllar. 

Membres del Cos de Bombers a la dè- 
cada dels seixanta. Foto: autor desco- 
negut. Cedida pel Parc de Bombers de 
Tarragona. 

Celebració de la festa patronal en el 
parc del Cós del Bou, final dels anys 
seixanta. Fotos: Chinchilla. Sig. 25370 
i 25371. 


Presentació del nou vehicle amb es- 
cala mecànica per als bombers, 18 de 
novembre de 1969. Fotos: Vallvé. Sig. 
12354 i 25372. 


Festa patronal dels bombers en ho- 
nor de sant Joan de Déu. Parada dels 
vehicles i revista de l'alcalde Ricardo 
Vilar Guix, a l'actual avinguda Lluís 
Companys, 8 de març de 1970. Fotos: 
Chinchilla. 

Sig. 25373 i 25005. 


Actuació dels bombers durant la riuada 
del Francolí de l'11 d'octubre de 1970. 
Fotos: Chinchilla. 

Sig. 4345 i 4342. 

El capità general de Catalunya, Alfon- 
so Pérez Vifieta, passa revista i salu- 
da els bombers durant els actes de la 
commemoració de la "Liberación" de 
Tarragona, en el nou parc del carrer 
Prat de la Riba, 15 de gener de 1971. 
Fotos: Chinchilla. 

Sig. 5750 i 5719. 

Actuació dels bombers per controlar 
la plaga d'ocells a la Rambla Nova, de- 
sembre de 1971. Fotos: Chinchilla. 

Sig. 6893 i 6896. 


El governador civil Antonio Aigé Pas- 
cual i l'alcalde Ricardo Vilar Guix salu- 
den els bombers durant la presentació 
del nou vehicle contra incendis, 30 de 
desembre de 1971. Foto: Chinchilla. 
Sig. 9140. 


Nou vehicle contra incendis, 30 de de- 
sembre de 1971. Foto: Chinchilla. 
Sig. 7040. 


Bombers en formació durant la fes- 
ta patronal, 8 de març de 1972. Foto: 
Chinchilla. 

Sig. 7267. 


Davant l'església de Sant Pau, mossèn 
Tomàs beneeix la nova ambulància del 
Cos de Bombers de Tarragona, 8 de 
març de 1975. Foto: Chinchilla. 

Sig. 25170. 


5 6 DESAPARECIOOS Y 250 HERIDOS GRAVES 


CATASTROFE 


EN LAS PROMMIDADES DE SAN CARLOS DE LM RAFITA 


Un memite cslema que tammporialm pe rupdera exalló a ls 
Miuguess, que quedó armes 

Reunió interregional de bombers cele- 
brada a Casa Castellarnau, 21 de gener 
de 1976. Foto: Chinchilla. 

Sig. 14602. 


Imatge de la portada de Diario Espafiol 
de l'incendi al càmping dels Alfacs, 12 
de juliol de 1978 (BHMT). 


Simulacre d'incendis a l'escola ubica- 
da entres els carrers d'Armanyà i Mén- 
dez Núfiez, 6 de juny de 1980. Fotos: 
Chinchilla. 

Sig. 17708 i 17720. 


Simulacre d'incendis a l'escola ubica- 
da entres els carrers d'Armanyà i Mén- 
dez Núfiez, 6 de juny de 1980. Fotos: 
Chinchilla. 

Sig. 17722i 17714. 


eneneneeneeee De la postguerra a la transició. La modernització del servei. (1939-1981) 


Exhibició dels bombers i simulacre 
d'incendi, 27 de setembre de 1980. Fo- 
tos: Chinchilla. 

Sig. 17598 i 17596. 

Exhibició dels bombers i simulacre 
d'incendi, 27 de setembre de 1980. 
Foto: Chinchilla. 

Sig. 17591. 


Presentació d'un nou camió de bom- 
bers, 7 de novembre de 1980. Foto: 
Chinchilla. 
Sig. 17688. 

Visita de l'alcalde Josep M. Recasens 
i Comes durant la festa patronal dels 
bombers, 8 de març de 1981. Fotos: 
Chinchilla. 

Sig. 17875 i 17877. 

La mort del general Franco i el final 
de la Dictadura havien significat el re- 
torn al sistema democràtic i la reactiva- 
ció dels mecanismes polítics i instituci- 
onals propis de Catalunya. L'aprovació, 
el 1979, de l'Estatut d'Autonomia impli- 
cava una nova assumpció de competèn- 
cies per la Generalitat, la qual donaria 
lloc a un important replantejament glo- 
bal de l'organització contra incendis al 
nostre país. 

El projecte d'unificació dels dife- 
rents serveis d'extinció catalans parteix 
de l'estudi impulsat per la Diputació de 
Barcelona el 1977 per tal de conèixer la 
situació de tots els cossos de bombers 
de Catalunya. D'aquest balanç, el 1980 
en va sorgir l'anomenat llibre vermell, 
un avantprojecte que preveia la creació 
d'un servei d'extinció d'incendis global 
per al conjunt de les terres catalanes. 
Aquell mateix any, el Departament de 
Governació de la Generalitat assumia 
les competències que fins aleshores ha- 
vien tingut ajuntaments i diputacions 
provincials i creava, a través del Decret 
93/1980, la Direcció General de Pre- 
venció i Extinció d'Incendis i de Sal- 
vaments. Aquest organisme seria l'en- 
carregat d'establir i coordinar una xar- 
Xa de parcs de bombers capaç de donar 
cobertura a tot el territori i també d'in- 
cidir en la millora de la prevenció per 
tal de garantir una major seguretat ciu- 
tadana en tots els àmbits. 

Dos anys després de la creació de la 
Direcció General, la Generalitat accep- 
tava el traspàs dels serveis de bombers 
i passava a gestionar-los unificadament 
estructurant-los — territorialment en 


parcs i en quatre brigades, que es cor- 
responien amb cadascuna de les pro- 
víncies catalanes. 

Aquesta transferència de competèn- 
cies generava un cert recel en les cor- 
poracions locals que, com Tarragona, ja 
comptaven amb un servei de bombers 
propi. És per això que el juny de 1982 
l'Ajuntament tarragoní signava un con- 
veni de col-laboració amb la Generalitat 
per a la prestació del Servei de Preven- 
ció i Extinció d'Incendis i Salvaments. 
Aquest conveni establia unes bases de 
col-laboració entre els dos organismes 
que permetien resguardar l'autonomia 
municipal del servei, a la vegada que 
l'integraven progressivament en el nou 
marc supramunicipal que es pretenia 
establir. 

A grans trets, aquest acord de re- 
visió anual i, en paraules de l'Ajunta- 
ment, econòmicament beneficiós, re- 
collia i regulava les condicions en rela- 
ció amb "l'àmbit territorial del servei: la 
necessària coordinació amb altres ser- 
veis d'extinció tant públics com privats: 
distribució de competències i obligaci- 
ons d'ambdues parts, l'adscripció de la 
plantilla municipal, així com la financi- 
ació del nou sistema estructurat". Igual- 
ment, concretava que les activitats exe- 
cutades dins el terme municipal les di- 
rigiria el funcionari al càrrec dels bom- 
bers a Tarragona, i les activitats fora 
del municipi estarien sota el comanda- 
ment designat per la Direcció General. 
D'aquesta manera, el Cos de Bombers 
de Tarragona deixava de ser un servei 
de competència exclusivament muni- 
cipal i passava a una mena de titulari- 


tat compartida en què la Generalitat es 
feia càrrec de la direcció i mitjans tèc- 
nics, i l'Ajuntament hi aportava el per- 
sonal. 

Per tal de servir d'enllaç entre la Di- 
recció General i els parcs de bombers, 
el 1983 s'establien les comissions de 
Brigada i les de Parc Principal. El Parc 
de Tarragona esdevindria un dels qua- 
tre parcs principals de la Brigada, junt 
amb Valls, Amposta/Tortosa i Móra 
d'Ebre, i el representant del consistori 
tarragoní per a ambdues comissions se- 
ria el tinent d'alcalde Josep Maria Magí 
Miró. 

Tot aquest procés de transformació 
vingué acompanyat de la definitiva gra- 
tuitat del servei, d'un nou canvi d'em- 
plaçament del parc i de nous torns de 
treball, els quals passaven a ser de vuit 
del vespre a vuit del matí en torns de 24 
X 48 hores. Això comportà la particula- 
ritat d'haver de percebre el salari mit- 
jançant dues nòmines: la que ja rebien 
de l'Ajuntament i la de la Generalitat, 
pel suplement d'hores que suposava el 
nou horari. 

A fi d'augmentar l'eficàcia en el ser- 
vei evitant els problemes d'una ubica- 
ció encara cèntrica com era la de l'avin- 
guda Prat de la Riba, ja el 1974 s'inicia- 
va l'estudi per al trasllat del parc a una 
parcel-la de 4.180 m: ubicada al polígon 
Francolí. No obstant, la iniciativa res- 
tà estancada fins a la dècada dels vui- 
tanta. En aquells moments, una de les 
preocupacions en aquest sentit fou la 
coordinació del projecte amb els plans 
de la Generalitat en matèria d'incen- 
dis, els quals passaven per convertir 

les noves instal-lacions en el futur parc 
central de la Brigada de Tarragona. 
Vist que la iniciativa no comprometia 
els possibles convenis que s'havien de 
subscriure amb la Generalitat, si no és 
que els potenciava, el maig de 1982 ar- 
ribava l'aprovació definitiva del projec- 
te de construcció del nou Parc de Bom- 
bers municipal, el qual, amb un import 
de 75.555.616 pessetes, es finançaria 
amb l'ajuda de convenis establerts amb 
companyies asseguradores i amb la de 
la mateixa Generalitat. Finalment, l'1 
de març de 1984 es feia efectiu el tras- 
llat al parc actual, on a més s'hi establi- 
rien les instal-lacions del control cen- 
tral i les oficines de la Brigada. Aquesta 
particularitat, que dotava el parc d'un 
cert caràcter especial, perdurà fins que 
a la tardor del 2004 s'inauguraven les 
noves instal-lacions del Centre d'Emer- 
gències de Tarragona i Terres de l'Ebre 
(CENCAT), a la carretera de Reus a 
Tarragona. 

El nou Parc de Bombers i, sobretot, 
el conveni de col-laboració amb la Ge- 
neralitat de Catalunya significaren un 
pas endavant, tant en l'eficàcia del ser- 
vei com en les condicions laborals de 
la plantilla, la qual veia com li arriba- 
ven nous equipaments, vehicles i mi- 
llores salarials. Tanmateix, en aquests 
anys foren frequents les reivindicaci- 
ons i actes de protesta en demanda de 
millores laborals i, sobretot, increments 
de personal, ja que l'Ajuntament no 
cobria les vacants i la plantilla s'ana- 
va reduint progressivament. Tot sovint 
aquests actes eren impulsats per l'acti- 
visme sindical, que durant aquells anys 


s'anava arrelant dins el servei d'extin- 
ció d'incendis. 

En definitiva, el conveni Ajunta- 
ment-Generalitat suposà una etapa de 
transició que culminaria el 21 de ge- 
ner de 1997 quan, mitjançant el Decret 
19/1997, s'aprovava el definitiu traspàs 
de serveis, mitjans i recursos a la Gene- 
ralitat de Catalunya. Així doncs, aques- 
ta assimilava com a funcionariat propi 
els bombers municipals, respectant-los 
alguns drets reconeguts com ara l'hora- 
ri de vuit a vuit del matí, però ara en 
torns de 24 x 72 hores. D'aquesta ma- 
nera, el Cos de Bombers municipal de 
Tarragona desapareixia com a organis- 
me autònom i passava a ser el Parc de 
Bombers de Tarragona, integrat en el 
marc molt més ampli que suposava la 
Xarxa autonòmica. 

Al llarg d'aquesta etapa, i des del 
parc del polígon Francolí, els bombers 
de Tarragona han actuat en un gran 
nombre de sinistres de tota classe, ja 
sigui d'origen tecnològic, natural o per 
acció de les persones. Un dels sinistres 
que han quedat més gravats en la me- 
mòria col-lectiva de la població no sols 
de Tarragona ciutat sinó de tot el Camp 
fou l'incendi de 12 de juny de 1987, de- 
clarat en un racR de la refineria Enpe- 
trol, a causa d'un atemptat amb explo- 
sius perpetrat per l'organització terro- 
rista ETA. La combustió dels materials 
altament inflamables que transportava 
el racR produí flames de fins a 150 me- 
tres d'altura, les quals provocaren el pà- 
nic de la població i l'evacuació massiva 
de milers de persones que fugiren dels 
nuclis urbans propers. Un gran nom- 

bre d'efectius dels bombers treballaren 
durant diversos dies fins a la completa 
extinció d'un foc que, una vegada més, 
demostrava la vulnerabilitat de la ciutat 
davant determinats tipus d'emergènci- 
es. Precisament, a finals de 1992 s'ad- 
quiria un furgó de risc químic, una altra 
de les especificitats del parc tarragoní, 
ja que era l'únic de la regió que en gau- 
dia. Aquest vehicle arribava arran d'un 
conveni establert amb les indústries de 
la zona per tal de dotar el parc d'alguns 
mitjans específics per a casos d'emer- 
gències químiques. 

El 1994 seria un any recordat a 
Catalunya per les catàstrofes d'origen 
climatològic que s'hi produiren. Una 
meteorologia desfavorable, l'abando- 
nament dels boscos, unes línies elèctri- 
ques descuidades, alguns piròmans... 
Tot plegat provocà un devastador epi- 
sodi d'incendis forestals que impli- 
cà una mobilització global dels efec- 
tius integrats en la xarxa d'emergèn- 
cies de la Generalitat. L'esforç conjunt 
de dotacions de bombers que, com les 
de Tarragona, van treballar ininter- 


rompudament per tot el territori cata- 
là en les tasques d'extinció dels més de 
1.200 incendis registrats, fou insuficient 
per contenir l'avanç del foc, que acabà 
cremant 76.625 hectàrees en el còm- 
put global de Catalunya. A més, l'oc- 
tubre d'aquell mateix any, les pluges 
torrencials posaven les comarques de 
Barcelona i Tarragona en situació de 
màxima alerta pel risc d'inundacions. 
Uns registres superiors als 400 litres 
per metre quadrat en diversos indrets 
de les comarques tarragonines provo- 
caren el desbordament del riu Francolí 
i l'evacuació de centenars de persones 
al barri del Serrallo i al polígon Franco- 
lí. Les sortides dels equips d'emergèn- 
cia per evacuacions, rescats i estronca- 
ments d'aigua foren constants. 

Més recentment, un tràgic sinistre 
que commocionà Tarragona fou l'explo- 
sió de gas ciutat que, el 10 de novembre 
de 2005, es cobrava cinc víctimes mor- 
tals. Els bombers de la ciutat participa- 
ren en les tasques de recerca de vícti- 
mes i desenrunament de l'edifici situat 
al número 72 de la Rambla Nova. 


I així podríem esmentar molts més 
sinistres destacables, com l'emer- 
gència nuclear declarada l'octubre de 
1989 per l'accident a la central nucle- 
ar de Vandellòs-I, la col-lisió del vaixell 
Robert MaersR al pantalà el febrer de 
1993, o l'enorme proliferació de les ac- 
tuacions en accidents de circulació per 
carretera. 

També cal incidir en l'activitat re- 
creativa desenvolupada pels mateixos 
bombers des d'inicis dels anys noran- 
ta mitjançant la creació de l'associació 
Activitats Lúdiques Parc de Bombers 
de Tarragona. Aquesta agrupació faci- 
litava el suport econòmic i institucional 
per a algunes activitats lúdiques que ja 
s'estaven duent a terme, com la cele- 
bració i les activitats del dia del patró, 
els actes de Nadal i Reis i l'organització 
d'activitats esportives vàries. 

En l'actualitat i des de 1997, el Parc 
de Bombers de Tarragona està integrat 
en la xarxa de parcs de la Direcció Ge- 
neral de Prevenció i Extinció d'Incen- 
dis, la qual depèn del Departament 
d'Interior i Relacions Institucionals de 

la Generalitat de Catalunya. A més, 
fruit d'una nova organització territori- 
al, ha esdevingut el parc principal de 
la Regió d'Emergències de Tarragona, 
la qual ja no incorpora les Terres de 
l'Ebre, estructurades en una regió prò- 
pia. 

Des dels anys de Manuel Montesi- 
nos, s'han anat succeint diversos caps 
de parc: Jacinto Gonzàlez Cuadrado 
(per segona vegada), Joan Rich (coordi- 
nador en funcions), Javier Fau, Xavier 
Rovira i fins l'actual, Francisco Núfiez 
Martín. En aquest temps el servei ha 
evolucionat notablement, amb la in- 
corporació de noves promocions i amb 
una important renovació del parc mò- 
bil. En el dia d'avui, la plantilla del Parc 
de Tarragona la componen un sergent 
en cap de parc, tres sergents, vuit capo- 
rals, quaranta-sis bombers de primera, 
quatre bombers voluntaris i tres bom- 
bers en segona activitat. I pel que fa al 
parc mòbil, compta amb els seguents 
vehicles: una bomba rural pesant, una 
bomba forestal pesant, una bomba ur- 
bana pesant, una bomba urbana lleu- 


gera, un vehicle cisterna, un furgó de 
salvament, un furgó de risc químic, una 
autoescala i tres unitats lleugeres de 
transport. 

Cent cinquanta anys després de la 
seva gestació, els bombers de Tarragona 
comparteixen l'esdevenir amb el con- 
junt dels bombers de la Generalitat, i 
estan més preparats que mai per do- 
nar resposta a les més de 2.500 sortides 
a què han de fer front anualment. No 
obstant, la pervivència d'antigues rei- 
vindicacions, presents al llarg de tot el 
recorregut històric d'aquest cos, ens re- 
corda la persistència de mancances i la 
necessitat de renovació constant d'un 
servei que ha anat evolucionant com a 
reflex del desenvolupament de la ma- 
teixa ciutat. Avui continua amb la ma- 
teixa vocació de servei per al qual fou 
creat, però amb unes funcions ampli- 
ades més enllà de l'exclusiva extinció 
d'incendis, i participant, cada vegada 
més, d'una completa gestió de les emer- 
gències dins el seu àmbit d'actuació. 

Imatge dels membres del Cos de Bom- 
bers, 8 de març de 1982. Fotos: Vallvé. 
Sig. 18685 i 18684. 

Signatura del conveni entre l'Ajunta- 
ment de Tarragona i la Generalitat de 
Catalunya sobre la col-laboració en la 
gestió del Cos de Bombers, 15 de juny 
de 1982. Foto: Chinchilla. 

Sig. 18790. 


L'alcalde Josep Maria Recasens i el di- 
rector general del Servei de Prevenció 
d'Incendis, Alfonso Ortí, saluden els 
bombers a la Rambla Nova, 15 de juny 
de 1982. Foto: Chinchilla. 

Sig. 18794. 


Visita del governador civil Vicente Va- 
lero i de l'alcalde Josep Maria Recasens 
al Parc de Bombers, 31 de desembre de 
1982. Fotos: Chinchilla. 

Sig. 19547 i 19544. 

Visita de l'alcalde Josep M. Recasens al 
nou Parc de Bombers del polígon Fran- 
colí, encara en construcció, 3 de febrer 
de 1983. Fotos: Chinchilla. 

Sig. 19624, 19625, 19628. 

Simulacre d'incendi a Enpetrol, 3 de 
febrer de 1983. Foto: Olivé- Abelló. 


Simulacre d'incendi a Enpetrol, 3 de 
febrer de 1983. Foto: Chinchilla. 
Sig. 19614. 

Simulacre d'incendi a Enpetrol, 3 de 
febrer de 1983. Foto: Chinchilla. 
Sig. 19613. 


Exhibició dels bombers al Col:legi Sant 
Pau Apòstol de Tarragona, 1985. Foto: 
autor desconegut. 

Sig. 25374. 

Imatges de la celebració d'exercicis 
pràctics dels bombers, 1985. Fotos: au- 
tor desconegut. 

Sig. 25375 i 25376. 

Intervenció dels bombers en l'explosió 
al racR d'Enpetrol, 12 de juny de 1987. 
Foto: autor desconegut. Cedida pel 
Parc de Bombers de Reus. 

Miles de personas desalojan Tarragona ante una enorme explosión 


Portada i pàgina interior del Diari de 
Tarragona amb motiu de l'incident 
a Enpetrol, 12 i 13 de juny de 1987 
(BHMT). 


Imatge del funcionament de l'helicòpter 
dels bombers, setembre de 1987. Cedi- 
da per Calaf. 


Portada de la revista del Diari de 
Tarragona dedicada als bombers de 
servei el dia de Nadal, desembre de 
1988. 

Pràctiques dels bombers amb els 
equips de protecció nuclear, biològi- 
ca i química (NBQ), 1989. Cedida per 
Calaf. 


Manifestació dels bombers per la mi- 
llora de les condicions laborals, al cap- 
damunt de la Rambla Nova, 1992. Ce- 
dida per Calaf. 

Portada del Diari de Tarragona amb 
motiu dels desbordaments causats 
per les pluges, 11 d'octubre de 1994 
(BHMT). 

Foc en un autocar a Torreforta, 23 de 
juny de 2006. Foto: Torres. Cedida pel 
Parc de Bombers de Tarragona. 


El Parc de Bombers del polígon Fran- 
colí, vist des de la torre de pràctiques, 
16 de maig de 2007. Foto: Millon. Cedi- 
da pel Parc de Bombers de Tarragona. 


Intervenció en un camió accidentat a la 
sortida de l'AP-7, 16 de maig de 2007. 
Foto: Millon. Cedida pel Parc de Bom- 
bers de Tarragona. 


Intervenció dels bombers en un incen- 
di declarat en una casa del carrer del 
Claustre, 30 de juny de 2007. Foto: Tor- 
res. Cedida pel Parc de Bombers de 
Tarragona. 


Pràctiques d'un bomber en el trípode 
subterrani, 15 de maig de 2008. Foto: 
Torres. Cedida pel Parc de Bombers de 
Tarragona. 


Primera notícia d'una comissió 
municipal creada per a l'estudi de la 
construcció de bombes contra incendis. 


S'obre una subscripció popular 
per a la construcció de bombes contra 
incendis i l'organització d'una Compa- 
nyia de Bombers. 


Adquisició de les primeres bom- 
bes contra incendis de propietat muni- 
cipal. 


El Ple de l'Ajuntament aprova el 
"Proyecto de reglamento para la Com- 
pafiía de Bomberos que trata de insta- 
larse en la Ciudad de Tarragona". 


El governador provincial aprova 
el reglament adoptat per l'Ajuntament 
de Tarragona per a l'establiment d'una 
Companyia de Bombers. 


Completa organització de la Com- 
panyia de Bombers i notícia d'un pri- 
mer Parc de Bombers al carrer de les 
Salines amb carrer dels Ferrers. 


Progressiva dissolució de la 
primera Companyia de Bombers. 


Aprovació d'un nou reglament i 
nova fundació com a Cos de Bombers 
de Tarragona amb Ramon Salas i Rico- 
mà de director. Reubicació a les depen- 
dències de la plaça de la Font. 


Aprovació i edició impresa del 
"Reglamento de Servicio del Cuerpo de 
Bomberos de Tarragona". 


S'aprova el "Reglamento para el 
Cuerpo de Bomberos de la Ciudad de 
Tarragona" i es nomena Ramon Salas i 
Ricomà com a cap honorífic del cos. 


Trasllat al Parc de Bombers de 
la baixada de la Pescateria amb carrer 
Cós del Bou. 


Arribada del primer vehicle auto- 
mòbil del Cos de Bombers. 


Formació d'una associació de 
protecció mútua pròpia dels bombers 
de Tarragona. 


S'aprova el "Reglament per al Cos 
de Bombers", traducció al català, amb 
lleus modificacions, del de 1913. 


Actuacions per bombardejos i 
incorporació del Cos de Bombers en la 
Junta Local de Defensa Passiva. 


Reorganització provisional i pos- 
terior evacuació del parc mòbil del ser- 
vei contra incendis. 


Les noves autoritats municipals 
de signe franquista emprenen la reor- 
ganització del servei. 


S'emprèn el procés de professio- 
nalització del servei. 


Primera convocatòria de places 
de funcionaris municipals per al Cos de 
Bombers. 


Adquisició d'un autobomba Bar- 
reiros i d'una autoescala de la presti- 
giosa marca alemanya Magirus-Deutz, 
fruit del procés de modernització del 
servei. 


Trasllat del Parc de Bombers a les 
dependències de l'avinguda Prat de la 
Riba. 


Adquisició d'una ambulància 
Seat 124D, l'únic vehicle d'aquestes ca- 
racterístiques que ha tingut el Parc de 
Tarragona com a base. 


La tensió entre els individus del 
cos i els seus responsables arriba al seu 
punt àlgid a causa de la desatenció i les 
mancances que presenta el servei. 


Creació de la Direcció General 
de Prevenció i Extinció d'Incendis i de 
Salvaments, òrgan director de la nova 
Xarxa de parcs de bombers de la Gene- 
ralitat de Catalunya. 


Conveni de collaboració entre 
l'Ajuntament i la Generalitat per a la 
prestació del Servei de Prevenció i Ex- 
tinció d'Incendis i Salvaments. 


Trasllat del servei d'extinció d'in- 
cendis al nou Parc de Bombers constru- 
it al polígon Francolí amb la incorpora- 
ció de les oficines i el control central de 
la Brigada. 


Creació de l'associació 
Activitats Lúdiques Parc de Bombers 
de Tarragona. 


Arribada del furgó de risc químic. 


Complet i definitiu traspàs de 
serveis, mitjans i recursos en matèria 
d'extinció d'incendis a la Generalitat de 
Catalunya. 


Trasllat de les oficines i el con- 
trol central del Parc de Tarragona a les 
noves dependències del CENCAT, a la 
carretera de Reus a Tarragona. 

